دەسەڵاتدارانی لیبیا ساعیدی كوڕی موعەمەر قەزافییان لە زیندان ئازادكرد و دەنگۆی ئەوەش هەیە پاش هاتنە دەرەوەی لە زیندان بەرەو توركیا گەشتی كردبێت، هەر بەدوایدا بەرپرسی نوسینگە و دەستەڕاستی چەندین ساڵەی قەزافییش ئازاد کرا.\nسەرچاوەیەكی باڵا لە وەزارەتی دادی لیبیا بە فرانس پرێسی ڕاگەیاند، "بەفەرمی ساعیدی قەزافی ئازاد كراوە چونكە پێشتر بڕیاری دادگا هەبووە بۆ ئازادكردنی".\nسەرچاوە لۆكاڵییەكانی لیبیاش بڵاویانكردەوە، ساعیدی پاش ئازادكردنی بەرەو توركیا بەرێكەوتووە، بەبێ ئەوەی هیچ سەرچاوەیەكی فەرمی پشتڕاست یان ڕەتی بكاتەوە.\nساعیدی قەزافی كە لەسەردەمی باوكیدا سەرپەرشتی دۆسیەی وەرزشی كردووە و خۆی لە گروپە ئاینییەكان نزیك كردووەتەوە، پاش ڕووخانی رژێمی قەزافی لە 2011 هەڵهات بۆ وڵاتی نەیجەر، لە 2014 رادەستی دەسەڵاتدارانی نوێی لیبیا كرایەوە و بەتۆمەتی كوشتنی خۆپیشاندەران داداگایی كرا لەگەڵ كوشتنی ڕاهێنەری هەڵبژاردەی لیبیا بەڵام دواتر لە دادگا بێتاوان دەركرا.\nئازادكردنی ساعیدی بەدوای ئەوەدا دێت كە سەیفولئیسلامی برای بەنیازە خۆی كاندید بكات بۆ سەرۆكایەتی لیبیا و پاش 10 ساڵ لە ڕووخانی رژێمەكەی باوكیشی گوشاری زۆر هەیە بۆ ئاشكراكردنی جێگای ناشتنی موعەمەر قەزافی.\nچەند کاتژمێرێک دواتر، ئەحمەد ڕەمەزان کە بە سندوقی نهێنی قەزافی ناسراوە چونکە دەستەڕاست و سکرتێری تایبەتی و بەڕێوەبەری فەرمانگەی زانیاریەکەی بووە لە ساڵی 1969ەوە تا ڕووخانی ڕژێمەکەی.\nئەنجومەنی سەرۆکایەتی لیبیا لە ڕاگەیەنراوێکدا دەڵێت، ئازادکردنی ئەحمەد ڕەمەزان و ژمارەیەک لە زیندانیانی سیاسی کە سزایان بەسەرچووە بەشێکە لە دامەزراندنی ئاشتەوایی گشتگیر لەو وڵاتەدا و تەئکیدی لەسەر بەهاکانی دادپەروەری و بنەماکانی مافی مرۆڤ دەکاتەوە.\nئەحمەد ڕەمەزانی ماوەی حەوت ساڵە لە زیندانێکی شاری تەرابلوسی پایتەخت زیندانیکرابوو.


زیاد لە پێویست!\nئازادی جگە لەوەی بەهایەكی گرنگە، بەرپرسیاریەكی گەورەشە، بێ هەبونی هەستی بەرپرسیاری و ئیلتیزام بە بەهاكانی ئازادیەوە مانایەك نامێنێت بۆ ئازادی، بەڵكو دەگۆڕێت بۆ جۆرێك لە فەوزا، ناڕێكی، بەرەڵلایی و هاوكاتیش بەرهەمی نابێت، ئیتر ئازادی لەهەر بوار و لە هەر ئاستێكی ژیانی گشتیدا بێت.\nلەدوای ڕاپەڕینەوە كەوتینە فەزایەكی ئازادەوە، ئازادی وەكو گەورەترین خەونی ئینسانی كورد كە سەدان ساڵ خەباتی لە پێناودا كرد وگرانترین قوربانیشی لە پێناودا بەخشی، بەڵام زیادەڕۆیی نیە ئەگەر بڵێم لەگەڵ هەموو دەسكەوتەكانی ئازادیدا هێشتا نەمانتوانیوە ئازادی وەكو بەهایەكی ئەخلاقی، وەكو ئیلتیزام، وەكو ووزەیەكی بەرهەمهێن بەكار بێنین بەڵكو زۆرجار ئازادی لەدۆخێكی ئاواد جارێكی تر بۆتەوە بە ئامڕازێك بۆ گەشەكردنی سستەم، بۆ بەرهەمهێنانەوەی دنیابینی سەركوتكەرانەو هێزی سستەمكار!!.\nلەوە گەڕێ كە هێشتا خاوەنی یەك گوتاری سیاسی ویەك پڕۆژەی سیاسی وتەنانەت یەك سیستەمی كارگێڕیش نین بۆ بەڕێوەبردنی هەرێمەكەمان،لەوە گەڕێ كە چۆن لە ناوەوە دابەش بوین بەسەر دەیان هیز وبیركردنەوە و نەزعەو دنیابینی جیاواز،ڕەنگە كووردستان تەنها سەرزەمینێك بێت كە ژمارەی ڕۆژنامە و بڵاوكراوەو تەلەفزیۆن و ڕادیۆ و گۆڤارو رۆژنامەو بڵاوكراوەكانی زۆر زیاتر بن لە ژماری خەڵكەكەی، بە دانیشتوانێكی پێنج ملیۆن كەسیوە زیاتر لە سەدان بڵاوكراوەی بینراو،سەدان ڕادیۆ و تەلەفزیۆن وكەناڵی جیاواز، هەر هێز وگروپ وحیزب وتەنانەت ڕێكخراو وگەڕەك وكۆمەڵەش هەیە كە رادیۆو بڵاوكراوەو تەلەفزیۆنی خۆی هەیە، زۆربەی بەرپرس وكەسانی بەهێز و دەستڕۆیشتوی ناودەسەڵات دەزگای مێدیایی خۆی هەیە،هەر ڕۆژێك بەسەر كردنەوەی تەلەفزیۆن و بڵاوكراوەیەكی نوێدا خەبەرمان دەبێتەوە،كار گەشتۆتە ئەوە كارەساتەی كە ژمارەی كەناڵەكان لە ژمارەی بینەرەكانی زۆر زیاتر بێت، ژمارەی بڵاوكراوەكان لە ژمارەی خوێنەرەكانی زیاتر بێت، هەروەها ڕێكخراوەكانی كۆمەڵگای مەدەنی كە قسە لەسەر بونی شەش سەد ڕێكخراوە لە كوردستاندا زۆر زیاترە لە ژمارەی ڕێكخراوە مەدەنیەكانی ووڵاتێكی وەكو هۆڵەندا كە ووڵاتێكی دامەزراوەیی ودیموكراتیەوژمارەی دانیشتوانەكەی لەسەروی شازدە ملیۆن كەسەوەن!\nئەمەش ئەگەر ڕۆڵی سۆشیال مێدیا وئەو دۆخە بێسنورە لەبەرچاو بگرین كە فەراهەمی كردوە بۆ هەرتاكێك كە بتوانێت پەیامی خۆی فڕێ بداتە ناو كۆمەڵگەوە، كۆمەڵگایەك هێشتا هۆشیاری گفتوگۆ وئاڕاستەكردنی پەیام وگرفتی ئازادی وپێكەوژیان وقەبوڵكردنی جیاوازی هەیە.\nلە ڕۆژگارێكدا دەژین كە بەردەوام شتێك نامێنێت بە ناوی سەنتەر و پنتێك كە تێكڕای هێز ودنیابینیە جیاوازەكانی جڤاك وەكو بەها وپنتێكی ڕەمزی لە خۆیدا كۆكاتەوە، ئەمەش بۆ جڤاكی كوردی كە هێشتا لە ململانێی سەندنی هەق وشەڕی ناسنامەدایە مەترسیەكی گەورەیە، هەربۆیە هەق وابوو هەموو تواناكان بە ئاڕاستەئ پتەوكردنی ناوكۆیی كۆمەڵایەتی و مۆبێلێزەكردنی ووزەكان بێت لە دەوری یەكتری،بەڵام ئێستا ڕێك بە پێچەوانەوە لە بەردەم جڤاك و بونێكی كۆمەڵایەتیدان كە بەردەوام لە هەڵوەریندایە، هەڵوەرینێ سایكۆلۆژی و دوكەرت بونی دەرونی.\nئەمەریكا بە ئاشكرا پەشیمانە لە ڕوخانی دیكتاتۆرەكانی وەكو سەددام وقەززافی وبە ئاشكرا ترامپ ئەوەی دەربڕی كە ڕۆشتنی قەززافی چەند هەڵە بوو،ئێستا شتێك نەماوە بە ناوی لیبیا!\nكۆمەڵگای ئازاد دەبێت بینا بكرێت ئینجا لە فەزای ئازاد و بەرپرسیاردا دەتوانێت جوڵە بكات و بەرهەمی هەبێت، ئەم فرە گۆڤار و فرە ڕۆژنامەو وزۆری بڵاوكراوەی بێشوماری و سەدان دەزگای ڕادیۆ وتەلەفزیۆنی فەزایی و لۆكاڵی،لێشاوی بەرنامەو زۆری شاشەكان بۆتەوە بەبەشێك لە زیاتركردنی ئەو هەموو فەوزای دەنگەدەنگ وشپرزە سیاسی وسایكۆلۆژیەی لە كوردستاندا هەیە.\nهەق وایە، پارلەمان، وەزارەتی ڕەوشەنبیری دیسپلین و كەناڵیزەی ئەم پەتایە بكات كە پەتای زۆریی تەلەفزیۆن وبلاوكراوەكانە كە زۆر زیاترە لە پێویستی ئەم جڤاكە، ڕەنگە ئەو توانا داراییە بەهەدەر چوە لە ڕاكێشانی جادەوبان وبیناكردنی قوتابخانەو باخچەی ساوایاندا سەرف بكرێت زۆر زۆر سودی زیاترە!\n 740 جار بینراوه\n4/6/2019 4:40:24 PM


کۆمپانیای دابینکەری وزە ئاڕ ئەی ئۆ نۆردیکی روسی رایگەیاند، لە رۆژی شەممەوە ناردنی وزەی کارەبا بۆ فینلاند رادەگرن بەهۆی گرفتی پارەنەدانەوە.\nلای خۆشییەوە، ریما پایڤنێن جێگری سەرۆکی کارپێکردنی سیستمی کارەبای کۆمپانیای فینگرید لە فینلەندا ئاماژەی بەوەدا، روسیا تەنها ١٠٪ ی کارەبای ئەوان دابین دەکات و دەتوانن بە هاوردەکردنی کارەبا لە وڵاتی سویدەوە قەرەبووی بکەنەوە.\nئەمەش دوای ئەوە دێت رۆژی پێنجشەممە، روسیا هۆشداریدا لەبارەی پلانی فینلەندا بۆ بوون بە ئەندام لە رێکخراوی ناتۆ و ئاماژەی بەوەدا وەڵامدانەوەی توندیان دەبێت.\nفینلەندا سنورێکی ١٣٠٠ کیلۆمەتری لەگەڵ روسیادا هەیە و لە رابردووشدا تا ناکۆکی دروست نەبێت لە نێوان وڵاتەکەی و روسیای درواسێیاندا بەشداری ناتۆی نەکردووە، بەڵام لەپاش هێرشەکانی روسیا بۆسەر ئۆکرانیا پشتیوانییەکی یەکجار زۆر هەبووە بۆ بەشداریکردنی فینلەندا لە ناتۆ و ناتۆش مانگی رابردوو بە فەرمی داوای لە فینلەندا و سوید کرد پەیوەندیان پێوە بکەن.\nئەمەش پاش ئەوە دێت، مانگی رابردوو روسیا هەناردەی گازی بۆ بولگاریا و پۆڵەندا راگرت دوای ئەوەی رەتیان کردووە بە دراوی روسی پارە بدەن.\nئەمەش لە کاتێکدایە، ئەمڕۆ شەممە وەزارەتی دەرەوەی ئەمریکا دەستخۆشی لە بڕیارەکەی فینلەندا کرد، دوای ئەوەی سەرۆکی فینلەندا ساولی نینیستۆ و سەرۆک وەزیران سانا مارین پشتیوانی خۆیان بۆ چوونە ناو ناتۆوە دەربڕی.


چه‌ند به‌شێكی گرنگ بۆ php-fusion (په‌ڕه 1) - PHP-Fusion - مەکۆکانی وێبچن\nچه‌ند به‌شێكی گرنگ بۆ php-fusion (په‌ڕه‌ی 1 له 2)\nمەکۆکانی وێبچن » PHP-Fusion » چه‌ند به‌شێكی گرنگ بۆ php-fusion\n1 بابه‌ته‌كانی هێدی سه‌رمۆردی 2009-02-21 07:38:26 (دەستکاری کراوە: هێدی سه‌رمۆردی 2009-02-24 20:53:33)\nبابه‌ت: چه‌ند به‌شێكی گرنگ بۆ php-fusion\nئازیزان من هه‌ستاوم به كۆكردنه‌وه‌ی چه‌ند به‌شێك كه به گرنگم زانی هیوادارم سودی لێ وه‌رگرن\nبه‌ڕێزن دیاره ماوه‌یه‌ك پێش ئیستا من كۆكراوه‌یه‌كم كردوه 30 خاڵی سه‌ره‌كی له خۆ ده‌گرێ له‌مه‌وڵا هه‌ر بابه‌تێكی تر گرنگ بێت بۆ ئه‌وه‌ی به‌ڕیزتان بۆتان ئاسانتر بێت به‌شێوه‌ی * له سه‌رو ژماره كان دای ئه‌به‌زێنین\nله‌كه‌موو كوڕیه‌كانم ببورن\nبراتان :هێدی سه‌رمۆردی\n* کۆدی چالاککردن بۆ سرنجه‌کان\n1-درێژه‌ی بابه‌ت بكه به‌وێنه\n2-چه‌ند پانێڵكی حازری بۆ ئێوه‌ی به‌ڕێز به‌شی یه‌كه‌م\n3-ڕیكلام دانان بۆ مه‌ڵپه‌ڕ\n4-گۆڕینی ئاڕاستە لە چەپەوە بۆ ڕاست\n5-کاتێک کە ما پەر دادەمەزرێنیت بە سکرێپتی PHP-Fusion ڕەچاوی ئەم خاڵەگرنگە بک\n6-چۆنیه‌تی چاك کردنی Theme ـی PHP-Fusion وه به كوردی\nhttp://images.google.ae/images?hl=ar&am … amp;tab=wi\n8-تازه‌ترین پانێڵی هه‌واڵ له‌گه‌ڵ وێنه چۆن\n9-ڕووكاری Gen-X ی شیاو بۆ خوێندنه‌وه و نووسینی كوردی\n10-چۆن فلاش دانێم بۆ مه‌ڵپه‌ڕه‌كه‌م\n11-ده‌فته‌ری میوانان بۆ وه‌شانی 6 و 7 و به‌كوردی\n12-ڕادیۆ بۆ وه‌شانی 6\n13-شریتی دواین هه‌واڵ له‌ژێر بانه‌ر\nhttp://www.kurdupload.com/main/download … b9366b.rar\n14-چۆن باركردنی فایل دانێ\n15-چەند ڕووکارێکی جوان\n16-دانانی بانه‌ری فلاش هه‌نگاو به هه‌نگاو\n17-کۆدێك بۆ دانانی ڕیکلام ( به‌شێوه‌ی پانێڵ )\n18-زيادكردنى (panel) زۆر به‌ئاسانی به كۆدی HTML\n19-زیاتر لە 600 روکاری جۆراو جۆر بۆ phpfusion ئامادەن بۆ داگرتن\n20-چۆن پاسۆرده‌که‌م بگۆڕم له PHP-Fusion\n21- لیستى خۆ تۆمارکردن له کار بخه‌م\n22-بانه‌ری مه‌ڵپه‌ڕ بگۆڕه\n23-كۆدی لۆگۆ بۆ مه‌ڵپه‌ڕ\n24- زمانی عه‌ره‌بی بۆ PHP-Fusion\n26-ڕووكاری به‌كوردی كراو بۆ PHP-Fusion\n27-چۆن Favorite Icon دابنێم له ماڵپه‌ڕه‌كه‌م\n28- قفڵ کردنی کلیکی لای ڕاست له‌سه‌ر وێنه\n29- چۆن نوسینه‌کانم گه‌وره بکه‌م\n30- زیاد کرنی بلۆك\nهیوادارم له كه‌م و كورتیم ببورن\n2 وه‌ڵامه‌كانی جوتیار1 2009-02-21 07:43:15 (دەستکاری کراوە: جوتیار1 2009-02-21 07:48:49)\nوه‌ڵام: چه‌ند به‌شێكی گرنگ بۆ php-fusion\nئەم کۆکراوانە گرنگن دەستەکانت خۆش.\n3 وه‌ڵامه‌كانی دەوەن سەردار 2009-02-21 11:01:27\nدەستت خۆش کاك کۆژیان.\nبەڵام تێبینییەکەم هەبوو لەسەر ئەو ٦٠٠ ڕووکارە ، من دامگرت لای خۆم ، بەڵامم لە بوخچەی هەریەکێك لەو رووکارانە پەڕگەی index.php نییە . جا نازانم نەبونی ئەو پەڕگەیە هیچ کێشیەك دروست دەکات ؟ یان ڕووکارەکە بە بێ ئە پەڕگەیە کارناکات؟\nهەروەها ئاماژەیەك بۆ ئەوە نییە کە ئەو ڕووکارانە بۆ چ ڤێرژنێك دەشێن و دەستدەدەن؟\nبە هیوای دەستکەوتنی وەڵامیکی گونجاو.\n4 وه‌ڵامه‌كانی هه‌ڵکه‌وت 2009-02-21 11:31:15\nده‌ستخۆش کۆکراوه‌یه‌کی به‌سووده بۆ به‌کارهێنه‌رانی PHP-Fusion\nدەوەن سەردار نووسی:\nڕووکاره‌کان گشتی بۆ وه‌شانه کۆنه‌که ده‌بێت واته 6 ، ئایا ڕووکاره‌کان تاقی کردۆته‌وه تاکو بزانی کێشه‌ی هه‌یه به‌بێ بوونی په‌ڕگه‌ی index .\n5 وه‌ڵامه‌كانی دەوەن سەردار 2009-02-21 12:44:20\nبەڵام کاك هەڵکەوت ئەوەی من ڤێرژنی ٧ وە ئەوە هۆکاری سەرەکی کارنەکردنی ڕووکارەکانە ، ئیتر نازانم بە بێ بوونی ئەو پەڕگەیە کێشە دروست دەکات؟ ئەوە یەکێکی تر تاقی بکردایەتەوە کە ڤێرژنی ٦ هەیە ئەو کات دیاری دەدا.\nپرسیاریکی ترم لادروست بوو کاك هەڵکەوت :- ئایا ئەتوانرێت ئەو ڕووکارەی بۆ ڤێرژنی ٦ دەبێت دەستکاری بکرێت وە بۆ ڤێرژنی ٧ دەست بدات؟ ئەگەر ئەکرێت ئەو کارە چۆن چۆنییە؟\n6 وه‌ڵامه‌كانی هێدی سه‌رمۆردی 2009-02-21 16:06:09\nكاك :دەوەن سەردار به‌ڕێزم ئه‌وه ته‌نها بۆ 6 ئه‌بێ ..نه‌خێر ڕوكاری 6 بۆ 7 نابێت ..7 بۆ 6 نابێ ئه‌وه‌ندی من بزانم\n7 وه‌ڵامه‌كانی ئاسۆ نادری 2009-02-21 16:59:15\nده‌ستخۆش به‌ڕێز cojiyan بۆ ئه‌و بابه‌ته، وا هه‌ڵیده‌واسم، هیوادارم نوێكردنه‌وه‌ی ئه‌م بابه‌ته له ئه‌ستۆ بگریت و هه‌ر كاتێك بابه‌تێكی نوێ و به‌سوود نووسرا له لیسته‌كه‌دا زۆری بكه‌یت.\n8 وه‌ڵامه‌كانی هێدی سه‌رمۆردی 2009-02-21 17:21:42\nزۆر سۆپاس كاك ئاسۆ بۆ ئه‌وه‌ی هه‌ڵت واسی به‌چاوان به‌زوترین كات هه‌وڵ ئه‌ده‌م ئه‌و شتانه‌ی كه گرنگه زیادی بكه‌م\nكاك ئاسۆ من ئه‌مه‌وێ ناوه‌كه‌م بگۆڕم بیكه‌م به هێدی هه‌ر چه‌ند ئه‌كه‌م ناتوانم بیگۆڕم ؟ئایه ئه‌توانی هاوكاریم كه‌ی\n9 وه‌ڵامه‌كانی دەوەن سەردار 2009-02-21 17:24:17\nکاك هێدی ئەوە ئەبێت کاك ئاسۆ بۆت بکات ، ئەندام خۆی ناتوانێت ئەو کارە ئەنجام بدات.\n10 وه‌ڵامه‌كانی ئاسۆ نادری 2009-02-21 17:24:37\n11 وه‌ڵامه‌كانی hamaxan_kurdstan 2009-02-21 17:25:57\n12 وه‌ڵامه‌كانی هه‌ڵۆی كورد 2009-02-21 19:26:59\nدەستەکانت خۆش بەڕاستی ئەرکی زۆر لە هاوڕێیان کەمدەکاتەوە ئە ئەندامەی تاقەتی هەبێت لێرەوە دەتوانێت هەرچی بیهەوێت بەدەستی بهێنێت.\nهەر بژیت دەستت خۆش\n13 وه‌ڵامه‌كانی هێدی سه‌رمۆردی 2009-02-22 05:52:24\nspas barezan bo dast xosheae letan krdwm ba arke xomm zane bekam bo awae zeatr malpare kurdi baraw pesh bche\n14 وه‌ڵامه‌كانی Kardo dJ 2009-03-18 17:20:59\nده‌ست خۆش..کۆکراوه‌یه‌کی باشه\n15 وه‌ڵامه‌كانی هێدی سه‌رمۆردی 2009-03-18 17:35:50\n16 وه‌ڵامه‌كانی به ڵێن 2009-06-09 22:23:57\nده ست خۆ ش گیان من ئه مه م دا گرت به س روو ن نه کراوه ته وه ئا یه له کو ێیا دا ینم\n13-شریتی دواین هه‌واڵ له‌ژێر بانه‌ر ئه م دوو لینکه دا نیه کیا ن کا ر ناکات ئه می سه ره وه\n17 وه‌ڵامه‌كانی هێدی سه‌رمۆردی 2009-06-10 09:45:51\nدایگره‌و لهzip ده‌ری كه‌و به ftp بڕۆ ناو ماڵپه‌ڕه‌كه‌ته‌وه و بیكه ناو فۆڵده‌ری infusions ئینجا بڕۆ كۆنتڕۆڵ پانێل >>>> ڕێكخستنی ماڵپه‌ڕ >>>> پانێڵه‌كان >>> ئینجا news_ticker_panel هه‌ڵبژێره‌و ناچالاكی بكه\nتێبینی : ئه‌وه بۆ وه‌شانی 6 دروست كراوه\n18 وه‌ڵامه‌كانی به ڵێن 2009-06-10 12:51:56\nده ست خۆ ش بێت گیان من بۆ 7 ئه و یست زۆر سو پاس ئه زیز م\n19 وه‌ڵامه‌كانی sharakamm 2009-08-17 01:11:07\nده‌سته‌کانت خۆش بێت کاک هێدی سوودم لێی بینی به‌خته‌وه‌ر بیت\n20 وه‌ڵامه‌كانی nemat 2009-10-10 00:32:33\nشوێن: کوردستان / سوران\nwww.kurdSHOP.NET | کورد شووپ


06:21 - 19/01/2022\nئەنجومەنی وەزیران بڕیاریدا بە داشكاندنی رێژه‌ی 15% له‌و پێشینانه‌ی حكومه‌ت كه له لای هاوڵاتییانه، ده‌سه‌ڵاته‌كانی وه‌زیری دارایی و ئابووریش فراوانده‌كرێت بۆ پێشكه‌شكردنی هه‌موو جۆره ئاسانكارییه‌ك له چوارچێوه‌ی یاسا به‌ركاره‌كان به شێوازی قیستیشه‌وه بۆ پێدانی باج و ره‌سمی كه‌ڵه‌كه‌بو.\nبەپێی راگەیەندراوی کۆبونەوەکەی ئەمڕۆی ئەنجومەنی وەزیران، بڕیاردراوە بەدواداچوون بۆ بابەتی دەروازە سنوورییەکان و پاراستنی بەرهەمی ناوخۆیی و لێخۆشبوونی گومرگی و رێکخستنەوەی هەماهەنگی لەگەڵ وەزارەتە فیدڕاڵییەکان بکرێت.\nلە بڕگەی دووەمدا ئەنجومەنی وەزیران ئەو پێشنیارانەی پەسەند کرد کە خرانەڕوو بۆ ئاسانکاریکردن بۆ هاوڵاتییان لە دانەوەی ئەو پابەندییە داراییانەی لە ئەستۆیانە بۆ وەزارەتی دارایی و ئابووری، تا وەک داهاتی گشتی جارێکی دیکە خەرجبکرێتەوە بۆ خەرجییە گشتییەکان و بەرژەوەندیی هاوڵاتیيان و پڕۆژە خزمەتگوزارییەکان، کە پێشنیارەکان بریتی بوون لە داشکاندنی رێژەی 15% لەو پێشینانەی حکومەت کە لە لای هاوڵاتییانە وەک پێشینە خانووبەرە و سندوقی نیشتەجێبوون و پێشینەی هاوسەرگیریی و قەرزی بچووک و پێشینەکانی بانکی کشتوکاڵی و پێشینەی پڕۆژەکانی پیشەسازی و گەشتیاری بە مەرجێک هاوڵاتییان ئامادەبن تا 90 رۆژی کار لە رێکەوتی دەرچوونی بڕیاری ئەنجومەنی وەزیرانەوە تەواوی بڕی پێشینەکانی بۆ حکومەت بگەڕێنێتەوە، ئەم داشکاندنە بە رێژەی 15% پابەندی دارایی کەڵەکەبووی وەزارەتی شارەوانی و گەشتوگوزار ( شەاروانییەکان، گەشتوگوزار، ئاو) و دەستەبەری کۆمەڵایەتیش دەگرێتەوە، هەروەها لێخۆشبوونی تەواوی سزای دواکەوتن و سوود لە سەر باج و رەسمی کەڵەکەبوو بەمەرجێک تەواوی باج و رەسم بدرێت بە حکومەت لە ماوەی هاتوو لە بڕگەی سەرەوە.\nهەر لە کۆبونەوەکەدا بڕیاردرا بە پێدان و فراوانکردنی دەسەڵاتەکانی وەزیری دارایی و ئابووری بۆ پێشکەشکردنی هەموو جۆرە ئاسانکارییەک لە چوارچێوەی یاسا بەرکارەکان بە شێوازی قیستیشەوە بۆ پێدانی باج و رەسمی کەڵەکەبوو، بە مەرجێک داواکاریی بۆ سوودمەندبوون لەو ئاسانکارییە پێشکەش بکرێت لە ماوەی دەستنیشانکراو.\nلە بڕگەی کۆتایی کۆبوونەوەکەدا، وردەکاری پرۆسەی دابەشکردنی نەوتی سپی بۆ هاوڵاتییان خرایەڕو و وەزارەتی سامانە سروشتییەکان ئاماژەی بەوەکرد، کە بە هەماهەنگيی لەگەڵ پارێزگا و ئیدارە سەربەخۆکان به‌رده‌وامن له دابه‌شكردنی نه‌وت به‌سه‌ر سه‌رجه‌م هاوڵاتییاندا و تاكو ئێستاش نزیکەی 67,248,98 ملیۆن لیتری دابین كردووه.


ئەمریكا پێداویستیەکانی بەهێزکردنی بەرەنگاربونەوەی کۆرۆنا پێشکەش بە هەرێم دەکات\nكونسوڵخانەی گشتی ئەمریكا لە هەولێر، رایگەیاند، ئاژانسی ئەمەریکی بۆ گەشەپێدانی نێودەوڵەتی، پێداویستی پزیشكی و تاقیگەیی بۆ بەهێزکردنی ڕوبەڕوبونەوەی کۆرۆنای پێشکەش بە هەرێمی کوردستانی عێراق كرد كە لە چەندین پێداویستی جیاجیا پێكهاتبون و لەلایەن كونسوڵی گشتی وڵاتەكەوە رادەستی وەزیری تەندروستی هەرێم كران.\nئاوێنە: بەپێی راگەیەندراوێكی كونسوڵخانەی گشتی ئەمریكا لە هەولێر، ئەو پێداویستیە گرنگانە، ڕێکخەری ئۆکسجین و پێوەری ئۆکسجین و ئامێری پاککردنەوەو بەدلەی خۆپارێزی و ئاوی موغەزی و هەروەها کەلوپەلی تریش لەخۆدەگرێت کە بۆ چارەسەرکردنی نەخۆش و پاراستنی کارمەندانی تەندروستی بەکاردێن.\nئەوەشی خستۆتەڕو، لەکاتی ڕادەستکردنی کەلوپەلە بەخشراوەکاندا بە دکتۆر سامان بەرزنجی، وەزیری تەندروستی، ڕۆب واڵەر، کونسوڵی گشتی وتی"ویلایەتە یەکگرتوەکانی ئەمریکا شانازی بە پشتیوانیە بەخشندەکانی خۆیەوە بۆ هەوڵە جیهانیەکانی ڕوبەڕوبونەوەی پەتای کۆڕۆنا دەکات، بەو یارمەتیانەشمانەوە لێرە لە هەرێمی کوردستانی عێراق".\nویلایەتە یەکگرتوەکانی ئەمەریکا زیاتر لە 20 ملیار دۆلاری تەرخانکردوە بۆ یارمەتیدانی هەوڵە جیهانیەکان، هەروەک بۆ پابەندیەکانی تایبەت بە گەشەپێدانی ڤاکسینەکان و چارەسەریەکان و هەوڵەکانی ئامادەکاری و هەروەها کۆمەکی بیانی.\nلە راگەیەندراوەكەی كونسوڵخانەی گشتی ئەمریكادا هاتوە، لەهەرێمی کوردستانی عێراق، ویلایەتە یەکگرتوەکانی ئەمەریکا چەند جۆرێک کۆمەک بۆ ڕوبەڕوبونەوەی پەتای کۆرۆنا پێشکەش دەکات. لە مانگی تشرینی یەکەم، ئاژانسی ئەمەریکی بۆ گەشەپێدانی نێودەوڵەتی کۆمەکی کردنەوەی یەکەیەکی جیاکردنەوەی نەخۆشانی کۆرۆنای کرد لە نەخۆشخانەی سوتان و نەشتەرگەری جوانکاری دهۆک، کە ژێرخانێکی گرنگ و کەلوپەلی پێویستی خستە بەردەستی پزیشکانی هەرێمی کوردستانی عێراق بۆئەوەی بتوانن بە سەلامەتی چارەسەری نەخۆشانی کۆرۆنا بکەن. بەهۆی ئەم پشتیوانی و کەلوپەلانەوە، نزیکەی ١٥٠ هەزار کەس پشکنین و جیاکردنەوەی کۆرۆنایان بۆ کراوە لەو دامەزراوە تەندروستیانەی پشتیوانیمان کردون.\nهەروەها ئاماژەی بەوەداوە كە ئاژانسی ئەمەریکی بۆ گەشەپێدانی نێودەوڵەتی بەهەمان شێوە ڕاهێنانی بۆ زیاتر لە ٢٠٠ هەزار کارمەندی تەندروستی و ئەوانەی لە ڕیزی پێشەوەی بەدەمەوەهاتنن ئەنجامداوە لەسەر خۆپاراستن لە توش بون و فریاگوزاری سەرەتایی کۆنترۆڵکردن و دەرونی.


سێ خوارن دبنه ئه‌گه‌رێ په‌نجه‌شێرا مه‌مكی – NOSH NEWS\nده‌ستپێك/خۆپاراستن/سێ خوارن دبنه ئه‌گه‌رێ په‌نجه‌شێرا مه‌مكی\nسێ خوارن دبنه ئه‌گه‌رێ په‌نجه‌شێرا مه‌مكی\n6 حوزه‌یران, 19\nراپۆرتێن رێكخراوا ساخله‌میا جیهانی دده‌نه دیاركرن كو سالانه 2.1 ملیون ژن ل سه‌رانسه‌ری جیهانێ تووشی په‌نجه‌شێرا مه‌مكی دبن، ئێك ژ به‌لاڤترین مه‌ترسیانه لسه‌ر ساخله‌میا ژنان، ژ گرنگترین نیشانێن وێ نه‌خوشیێ ژی هه‌بوونا گرێیانه د مه‌مكی دا، گوهورینا سه‌ركێ مه‌مكی بێ هه‌بووتا ئێشانێ، وه‌سا دیاربوویه كو هه‌ڤبه‌ندیه‌ك دناڤبه‌را هنده‌ك خوارنێن ده‌ستنیشانكری و تووشبوونیچ ب په‌نجه‌شێرا مه‌مكی هه‌یه، له‌ورا پێدڤیه خوه ژ وان خورانان بپارێزن یان ب زێده‌یی ب كارنه‌ئینن ئه‌وژی:\n•شه‌كر: خوارنا خوارنێن پری شه‌كر ب به‌رده‌وامی هه‌ڤبه‌ندیه‌ك ب وه‌رارا گرێیێن مه‌مكی هه‌یه، شه‌كر دناڤ گه‌له‌ك خوارنان دا هه‌یه وه‌كو (كتشاب، ڤه‌خوارنێن غازی، ڤه‌خوارنێن هێزێ و شوكولاتا، شیر، حه‌لاوه و كێك و نسه‌ته‌له، له‌ورا پێدڤیه‌زێره‌ڤانیا له‌شێ خوه بكه‌ی ده‌مێ وان كه‌رستا ب زێده‌یی ب كادئینی بو خوارنێ.\n•روین: خوارنێن بله‌ز و سه‌رپێ وه‌كو همبرگه‌ر، پیترا، سه‌جه‌ق، هوت دوگ، پتاتێن قه‌لاندی، گه‌له‌ك روین دناڤدا هه‌یه، ئه‌وانژی ب هه‌ماه شێوه هه‌ڤبه‌ندی ب وه‌رارا گرێكێن په‌نجه‌شێرێ ڤه هه‌یه.\n•گۆشتێن سۆر: گه‌له‌ك رێنمای هه‌نه كو پێدڤیه گۆشتێ سۆر نه‌هێته خوارن یان بهێته كێمكرن، چونكو وان په‌یوه‌ندی ب هنده‌ك جورێن په‌نجه‌شێرێ و نه‌خوشیا شه‌كرێ ڤه هه‌یه، گۆشتێن ده‌ستكرد وه‌كو لانشون، سلامی، هوتدوگ و بیبرونی پتر ژ هه‌میان مه‌ترسی هه‌نه چونكو گه‌له‌ك روین و خوێ دناڤدا هه‌نه.


لە گەدەی گەشتیارێکدا نزیکەی دوو کیلۆ مادەی هۆشبەر دۆزرایەوە\nهاورێ عومەر 07/06/2021 - 15:30 هەواڵ/گشتی\nدوای ئەوەی گەشتیارێکی نەیجیریا ویستوویەتی لە فرۆکەخانەی نێودەوڵەتیی ئەستانبوڵەوە بەرەو ئەسیوبیا گەشت بکات، لەلایەن پۆلیسی فرۆکەخانەوە نزیکەی دوو کیلۆ کۆکاین لە گەدەیدا دۆزراوەتەوە، بە 96 حەبی کەپسول قوتی داوە.\nئه‌مرۆ دووشممه 7 ی ئایاری 2021 میدیاکانی تورکیا بڵاوییانکردەوە، گەشتیارێکی نەیجیریا لە فرۆکەخانەی نێودەوڵەتیی ئەستانبوڵ دەستگیرکراوە و دواتر رەوانەی نەخۆشخانەکراوە بۆ پشکنین، بەهۆی ئەوەی هەست بە رەقییەکی زۆر کراوە لە ناوچەی گەدەیدا، دواتر دەرکەوتووە بڕی یەک کیلۆ و 883 گرام مادەی کۆکاینی شاردووەتەوە.\nئاماژه به‌وه‌ش كراوه، مادەکەی لەرێگەی 96 حەبی کەپسولەوە قوتداوە و لەئێستدا لە نەخۆشخانەیە و چاوەڕوانی بڕیاری دادوەر دەکەن.


بەبڕیاری سەرۆکی پەرلەمانی عیراق و لەسەر داوای ژمارەیەک پەرلەمانتار، پارێزبەندی یاسایی لەسەر دوو پەرلەمانتاری ئەنجومەنی نوێنەران هەڵگیراوە.\nبەپێی نوسراوێک کە ئەمڕۆ سێشەممە میدیاکانی عیراق بڵاویانکردووەتەوە، لەچەند ڕۆژی ڕابردودا محەممەد حەلبوسی سەرۆکی پەرلەمانی عیراق بڕیاریداوە، بە هەڵگرتنی پارێزبەندی لەسەر هەردوو پەرلەمانتار تەڵاڵ زوبەیعی لە فراکسیۆنی هاوپەیمانی قەرار و ئیبتیسام محەممەد لهێبی، لە هاوپەیمانی سوننەکانی عیراق.\nئەنجوومەنی نوێنەرانی عێراق ڕایگەیاندوە: “بە هۆی تۆماركردنی ژمارەیەک سكاڵا لەسەر زوبەیعی بەتۆمەتی تێوەگلان لە گەندەڵی، لەسەر داوایەكی ئەنجوومەنی باڵای دادوەریی كە پێشتر ئاراستەی سەرۆکایەتی پەرلەمانی كردبوو، پارێزبەندی لەسەر ئەو پەرلەمانتارە هەڵگیراوە.”\nلە ڕاگەیەندراوەكەدا ئاماژە بەوەشدراوە “ئەو تۆمەتانەی ئاراستەی تەلاڵ زوبەیعی كراون بۆ ئەو ماوەیە دەگەڕێتەوە كە لە خولی سێهەمی ئەنجوومەنی نوێنەراندا سەرۆكی لیژنەی دەستپاكی بووە، هەروەها داوا لەو كەسانە کراوە كە سكاڵایان لەسەر ت تۆماركردووە، سەردانی دادگاكان بكەن.”\nلە بەرانبەردا هاوپەیمانی قەرار رایگەیاندوە: “هەڵگرتنی پارێزبەندی لەسەر ئەو پەرلەمانتارەیان بڕیارێکی “لەناکاو” بووە و پێشیان وایە بڕیارەکە سیاسیە کە پەرلەمانتارکە و هاوپەیمانێتییەکەیان بە ئامانج گیراوە.”\nهاوکات هەر ئەمڕۆ نوسراوێکی تر بڵاوکراوەتەوە کە واژۆی محەممەد حەلبوسی سەرۆکی پەرلەمانی عیراقی لەسەرە، ئیبتیسام لهێبی لە هاوپەیمانی سوننەکانی عیراق پارێزبەندی یاسایی لەسەر هەڵگیراوە.”\nپێشتریش ئەنجوومەنی باڵای دادوەریی عێراق، دوو داوای ئاراستەی سەرۆكایەتی ئەنجوومەنی نوێنەران كردبوو تیادا داوای كردبوو پارێزبەندی لەسەر 21 ئەندامی ئەنجوومەنی نوێنەران هەڵبگیرێت كە تۆمەتبارن بەتێوەگلان لە گەندەڵی.\nپەیامەکانى بەرهەم ساڵح بۆ کورد و هۆشدارییەکانى بۆ لایەنە عێراقییەکان شەمەندەفەرى هەموارى دەستور کەوتەڕێ


فه‌یله‌قی قودس: ئه‌مریكا نه‌خشه بۆ كوده‌تای سه‌ربازی له‌عێراق داده‌ڕێژێت | Peshang Press\nده‌ستپێك هه‌واڵی عێراق فه‌یله‌قی قودس: ئه‌مریكا نه‌خشه بۆ كوده‌تای سه‌ربازی له‌عێراق داده‌ڕێژێت\nله‌لایه‌ن: هاوكار حه‌مه‌له به‌رواری: ئازار 22, 2020 له‌به‌شی:: هه‌واڵی عێراق\nرۆژنامه‌ی “ئه‌لجه‌ریده”ی كوه‌یتی له‌زاری سه‌رچاوه‌یه‌كی نێو فه‌یله‌قی قودسی سه‌ر به سوپای پاسدارانی ئێران  بڵاوی كردووه‌ته‌وه، ویلایه‌ته یه‌كگرتووه‌كانی ئه‌مریكا، خه‌ریكی جێبه‌جێكردنی پلانی ئه‌نجامدانی كوده‌تای سه‌ربازییه له عێراق، ئاشكراشی ده‌كات”ئه‌مریكا” هاوپه‌یمانه‌كانی له به‌غداد له‌و هه‌نگاوه ئاگادار كردووه‌ته‌وه.\nسه‌رچاوه‌كه‌ی فه‌یله‌قی قودس به ڕۆژنامه‌كه‌ی ڕاگه‌یاندووه،” سوپای پاسداران و هێزه عێراقیه‌كان و له‌پێش هه‌موشیانه‌وه حه‌شدی شه‌عبی، به‌هێزه‌كانیان ڕاگه‌یاندووه له حاڵه‌تی ئاماده‌باشیدابن، چونكه ئه‌مریكا به‌نیازه كوده‌تای سه‌ربازی ئه‌نجام بدات و ده‌ست به‌سه‌ر به‌غدادا بگرێت”.\nسه‌رچاوه‌كه باسی له‌وه‌ش كردووه، ده‌زگا ئه‌منییه‌كانی ئێران له‌ڕێگه‌ی پشتیوانانیان له‌به‌غداد ده‌ستیان به‌و زانیارییه هه‌واڵگریانه گه‌یشتووه،”ئەمریكیەكان هاوپەیمانەكانی ئاگادار كردوەتەوە كە چیتر پشتبەستن بە رێكخراوەكانی كۆمەڵگەی مەدەنی سودی نییە و سەركەوتوو نابێت بەبێ جوڵەپێكردنی هێزی سەربازی نزیك لە ئەمریكا”.\nسه‌رچاوه‌كه‌ی ئاماژه‌ی به‌وه‌ش كردووه،” پێكهاتەی سیاسی لە عێراق رێگە بە ئەمریكیەكان نادات كە سەرۆك وەزیرانێكی نزیك لەخۆی دەسەڵات بگرێتە دەست، تەنها كاتێك نەبێت كە هێزی سەربازی نزیك لە ئەمریكا كودەتای سەربازی ئەنجامبدات و دەسەڵات بگرێتەدەست”.\nده‌شڵێت، ئێرانییه‌كان وێستگه‌ی به‌هێزیان كردووه‌ته‌وه بۆ په‌یوه‌ندی كردن له‌گه‌ڵ هێز و لایه‌نه كوردی و سونییه‌كانی نێو عێراق بۆ پێكێهانی هاوپه‌یمانیه‌تییه‌ك بۆ ڕووبه‌ڕووبوونه‌وه‌ی پلانه‌نوێیه‌كه‌ی ئه‌مریكا، به‌تایبه‌تی له‌م كاته‌دا كه واشنگتۆن ده‌یه‌وێت سه‌رقاڵی تاران به رووبه‌رووبوونه‌وه‌ی ڤایرۆسی كۆرۆنا بقۆزێته‌وه.\nروونیشی كردووه‌ته‌وه،” ئێرانییه‌كان ده‌یانه‌وێت به هه‌ر شێوه‌یه‌ك بووه لایه‌ن عێراقییه‌كان رازی بكه‌ن كه له‌به‌رژه‌وه‌ندی هه‌موولایه‌كه سه‌رۆك وه‌زیرانێكی مه‌ده‌نی ده‌سته‌ڵات بگرێته‌ده‌ست، وه روودانی هه‌ر كوده‌تایه‌كی سه‌ربازیش له‌ئێستادا واته له‌ده‌ستدانی سه‌رجه‌م ده‌ستكه‌وته‌كان و گه‌ڕانه‌وه‌ی عێراق بۆ سه‌رده‌می ده‌سته‌ڵاتی دیكتاتۆری”\nسه‌رچاوه‌كه‌ی نێو فه‌یله‌قی قودس ئاشكراشی ده‌كا،”كوشتنی قاسم سولەیمانیسەركردەی پێشوی فەیلەقی قودسی ئێرانی، ئەبو مەهدی موهەندیس جێگری پێشوی سەرۆكی دەستەی حەشدی شەعبی لەشاری بەغدا سەرەتای ئەو هەنگاوە بوو، چونكه په‌یوه‌ندییه‌كانی “سوله‌یمانی” و كاریگه‌رییه‌كه‌ی له ئاستێكدابوو ده‌ستوانی هاوكێشه‌كان له عێراق هه‌ڵبگێڕێته‌وه له هه‌ر كاتێكدابێت”.\nپاش سه‌ر هه‌ڵدانی خۆپیشاندانه‌كان له ئۆكتۆبه‌ری 2019 و تێپه‌ڕواندی دۆخێكی دژوار له‌عێراقدا، ململانێكانی ئه‌مریكا و ئێران بۆ سه‌پاندنی هێزی خۆیان له‌عێراق سه‌ری هه‌ڵدا و به‌چه‌ندین شێوه ئه‌و ململانێیه ده‌ركه‌وت.\nئێرانییه‌كان حه‌شدی شه‌عبی و لایه‌نگرانیان نارده باڵیۆزخانه‌ی ئه‌مریكا له عێراق و ماوه‌یه‌ك له‌وێ مانه‌وه، له‌كاردانه‌وه‌ی ئه‌و هێرشه‌شدا به‌ره‌به‌یانی 3-1-2020 فڕۆكه بێفڕۆكه‌وانه‌كانی ئه‌كریكا به‌هاوكاری تیمێكی كۆماندۆ، له فڕۆكه خانه‌ی نێوده‌وڵه‌تی به‌غداد، هه‌ریه‌كه سه‌ر قاسم سوله‌یمانی فه‌رمانده‌ی فه‌یله‌قی قودسی سوپای پاسداران و ئه‌بومه‌هدی موهه‌ندیس جێگری سه‌رۆكی حه‌شدی شه‌عبی عێراقیان كوشت.\nلە نێوان ئاگری بەکۆمەڵی هەولێر و نوێژی بەکۆمەڵ\nکۆرۆنا گۆڕەپانی شەڕەکەی بەرەو ئەمەریکا دەهێنێت..!


پیاوی ئەرکە قورسەکان عێراق جێدەهێڵێت\nچواردە مانگ لە گفتوگۆی نهێنیدا بوو لەگەڵ بەرپرسانی ئێران بۆ ئازادکردنی چوار ئەمریکی کە لەلایەن حکومەتەکەی تارانەوە دەستگیرکرابوون، دواجار مەکگۆرگ سەرکەوتووبوو لە ئازادکردنی دەستگیرکراوەکان، ئەوە بۆ مەکگۆرگ دەستکەوتێکی گەورەبوو، متمانەی ناوبراوی لە کۆشکی سپی زیاتر کرد، ئۆباما وەک نوێنەری خۆی دەستنیشانیکرد بۆ شەڕی دژی داعش، بەڵام مەکگۆرگ لە ناوچەکەدا و بەتایبەتی لە عێراق ڕۆڵی زیاتری بینی لەوەی بۆی دەستنیشانکرابوو، زۆر جار دەستی دەخستە ناو ململانێ ناوخۆییەکان و تەنانەت لە سلێمانی و هەولێر کۆبونەوەی بە لایەنە کوردیەکان دەکرد و هەوڵی ئەوەی دەدا بڕیاری بایکۆتکرنی حکومەتیان پێ بگۆڕێت، هەندێک لە سیاسیە کوردەکان بە کەسێکی لێهاتوو ناوی دەبەن، بەڵام لە سەروبەندی ئەنجامدانی ڕیفراندۆمدا بە کەسێکی" بێ ئاگا" ناوبرا، ئەوەش دژی هەڵویستەکەی بوو لەبارەی ڕیفراندۆمی سەربەخۆیی کوردستانەوە، دواجار و دوای چواردە ساڵ دەستی لەو پۆستە کێشایەوە کە چاودێران بە داڕێژەری سیاسەتی ڕۆژهەڵاتی ناوەڕاست ناوی دەبەن.\nساڵی ٢٠٠٤ مەکگۆرک وەکو شارەزایەکی دادوەریی و بە پۆستی یارمەتیدەری یاسایی باڵۆزی ئەمریکا لە عێراق، ڕووی لەو شارە کرد کە کەمتر لە ساڵێک بوو پەیکەری دیکتاتۆرێکی تێدا شکێنرابوو.\nوەرگرتنی ئەو پۆستە بۆ مەکگۆرک سەرەتای چوونە ناو سیاسەت بوو، چوونکە ئەو پێشتر یاریدەدەری سەرۆکی دادگای باڵای فیدڕاڵیی ئەمریکا بوو.\nمەکگۆرک لە سەروبەندی نوسینەوەی دەستوری راگوزەری عێراقدا وەکو ڕاوێژکاری یاسایی سەرپەرشتی پرۆسەکەی کردووە، لەوکاتەوە پەیوەندییەکی باشی لەگەڵ سەرکردەکانی سەرجەم پێکهاتەکانی عێراق پەیداکردووە.\nدوای ئەوەی ئەو ئەرکەی کە بۆی دەستنیشانکرابوو لە نوسینەوەی دەستووری راگوزەری عێراقدا بە سەرکەوتووی بەئەنجامی گەیاند، ناوبراو وەکو بەرپرسی کاروباری عێراق لە ئەنجومەنی ئاسایشی نەتەوەیی ئەمریکیی دستبەکاربوو.\nدواتریش بوو بە ڕاوێژکاری تایبەتی جۆرج بوشی کوڕ کە ئەوکات سەرۆکی ویلایەتە یەکگرتووەکانی ئەمریکا بوو، بە دەستپێکردنی لەو ئەرکەیدا داوای لە سەرۆکی وڵاتەکەی کرد ژمارەی هێزەکانی لە عێراق زیاتر بکات و بە ڕێگەی سەربازیی بەرژەوەندییە ئەمریکیەکان لە عێراق بپارێزێت.\nدوای ئەوەی ساڵی ٢٠٠٩ کۆتایی بە ویلایەتی جۆرج بوش هات و باراک ئۆباما وەک سەرۆکی نوێی وڵاتەکەی دەستبەکاربوو، مەکگۆرک یەکێکبوو لەو سێ سیاسەتمەدارەی کە لە کۆشکی سپی مانەوە و بوونە هاوکاری سەرۆکە نوێکە، پۆستی نوێی مەکگۆرک لە ئیدارەکەی ئۆبامادا بریتیبوو لە ڕاوێژکاری سەرۆکی ئەمریکا و راوێژکاری باڵیۆزی ئەمریکا لە عێراق.\nساڵی ٢٠١٠ بۆ مەکگۆرک ساڵێکی قورس بوو، قەیرانی پێکهێنانی حکومەتی فیدراڵی عێراق تا دەهات قوڵتر دەبوەوە، لایەنە کوردیەکان بانگەشەی ئەوەیان دەکرد بایکۆتی پێکهێنانی حکومەتی عێراق دەکەن، ئەمریکاش بە هەموو هێزیەوە دەیویست بەزوترین کات حکومەتی نوێی عێراق پێکبێت و لەسەر هەمان ئەو بنەما تەوافقیە بێت کە لە واشنتۆنەوە بۆی داڕێژرابوو، مەکگۆرک ڕاستەوخۆ سەرپەرشتی ئەو کەیسەی دەکرد، دەبوو کورد ڕازیبکات بە بەشداربوون لە حکومەتی فیدراڵی عێراق، دوای چەندین کۆبونەوەی چەند کاتژمێریی لەگەڵ لایەنە کوردیەکان، دواجار مەکگۆرک توانی سەرجەم حزبە کوردیەکان ڕازی بکات بەوەی بەشداربن لە حکومەتی فیدراڵیی عێراق، دوای ئەو ڕوداوە ئیتر مەکگۆرک بوو بە ناوێک لەو ناوانەی کە لە مێژووی کورددا کاریگەریان هەبووە وەک (مارک سایکس و جورج پیکۆ و لۆرانس و بێل و کیسنجەر).\nمەکگۆرک لە هەولێر بوو ئەوکاتەی چەکدارانی داعش هێرشیانکردە سەر موسڵ و لە بەغداش نزیک بوونەوە، مەکگۆرک بە خێرایی خۆی گەیاندە بەغدا و لەگەڵ ١٥٠٠ کارمەندی باڵۆزخانەی ئەمریکا لە عێراق کاریانکرد بۆ ئەوەی بە زوویی چارەسەرێک بۆ دۆخەکە بدۆزنەوە، دوای ئەوە ئەرکی ناوبراو لە جاران زیاتر قورسبوو، وەک نوینەری ئۆباما لە شەڕی دژی داعش دەستنیشانکرا و ڕۆڵیکی گەورەی بینی لە پێکهێنانی حکومەتی نوێی عێراقدا بەسەرۆکایەتی حەیدەر عەبادی.\nمەکگۆرک لەگەڵ ئۆباما و جۆن ئالین لە کۆشکی سپی نەخشەی پێکهێنانی هاوپەیمانیی نێودەوڵەتی دژی داعشیان داڕشت و لە کۆتایی ساڵی ٢٠١٤ یەکەم کۆبونەوەی هاوپەیمانێتییەکە لە برۆکسل بەسترا.\nدوای پێکهێنانی ئەو هاوپەیمانێتییە، برێت مەکگۆرک ڕۆڵی هەبوو لە نزیککردنەوەی ئەمریکا و کوردانی ڕۆژئاوا، چەندین جار سەردانی ڕۆژئاوای کرد و لەگەڵ بەرپرسانی یەپەگە کۆبوەوە و پلانی هاوبەشیان دانا.\nلە هەمان ساڵدا کە چوار دیپلۆماتکاری ئەمریکی لەلایەن ئێرانەوە دەستگیرکران، مەکگۆرک دەستیکرد بە هەوڵەکانی بۆ ئازادکردنیان و دواجار دوای ١٤ مانگ دانوساتن و چەندین کۆبونەوەی نهێنی لەگەڵ بەرپرسانی ئێراندا توانی ئەمریکیەکان ئازاد بکات و بیانگێڕێتەوە بۆ وڵاتەکەی.\nساڵی ٢٠١٧ کە بڕیاردرا لە هەرێمی کورستان ڕیفراندۆم بۆ سەربەخۆیی بکرێت، مەکگۆرک یەکێک بوو لەوانەی پێی وابوو ئەو بڕیارە هەڵەیە و دەبێت دوابخرێت، ئەوەش پەیوەندی هەندێک لە سیاسیە کوردەکانی لەگەڵ ناوبراو بەرەو ئاڵۆزیی برد، هەندێک لە بەرپرسانی پارتی دیموکراتی کوردستان بە کەسێکی "بێ ئاگا" ناویانبرد، هەندێکیش بە "مناڵکار" لەقەڵەمیاندا، بەڵام دوای ئەوەی ڕیفراندۆم ئەنجامدرا و دۆخەکە ئاسایی بوەوە و کاتی ئەنجامدانی هەڵبژاردنی پەرلەمانی کوردستان هاتە پێشەوە، مەکگۆرک هەوڵی زۆریدا تا چوار لایەنە ناڕازیەکەی گەیاندە ئەو باوەڕەی بایکۆتی پرۆسەی سیاسی نەکەن و بەشداربن لە هەڵبژاردنی پەرلەمانی کوردستان.\nدوای ئەوەی دۆناڵ ترەمپی سەرۆکی ویلایەتە یەکگرتووەکانی ئەمریکا بڕیاریدا هێزەکانی وڵاتەکەی لە سوریا بکشێنێتەوە بە بیانووی ئەوەی شەڕی داعش لەو وڵاتە کۆتایی هاتووە، مەکگۆرک دژی ئەو بڕیارە وەستایەوە و لە نامەیەکدا دەستلەکارکێشانەوەی خۆی ڕاگەیاند، لە نامەکەیدا هاتووە "ئه‌و بڕیاره له ناكاوه هه‌ڵگه‌ڕانه‌وه‌یه‌كی روونی سیاسه‌ته‌كانی ئه‌مه‌ریكایە، ئه‌و بڕیاره جێهێشتنی هاوپه‌یمانه‌كانمانه، ناتوانم پابه‌ندی سیاسه‌تێك بم كه له ناكاو گۆڕاوه و تره‌مپ له تویته‌ره‌وه بڵاویكردووه‌ته‌وه، به‌بێ ئه‌وه‌ی راوێژ به كۆنگرێس، یاخود هاوپه‌یمانه‌كانی ئه‌مه‌ریكا بكات"، نیۆرک تایمز ئاشکرایکردووە لەکاتی خوێندنەوەی نامەی دەستلەکارکێشانەوەی مەکگۆرکدا، بەشێک لە کارمەندانی باڵۆزخانەی ئەمریکا لە عێراق، گریاوون.\nبرێت مەکگۆرک ئەو دپلۆماتە ئەمریکیەی دوای ڕووخانی سەدام، دەستی هەبوو لە نوسینەوەی دەستوری راگوزەری عێراق، دوای چواردە ساڵ ئەو وڵاتە جێ دەهێڵێت کە هەنگاو بە هەنگاو دەستی هەبووە لە بەرەوپێشچوونیدا، دەبێت عێراقیەکان و بە تایبەتی کورد چاوەڕێ بکات بزانێت کێیە ئەو کەسەی دەبێتە جێگرەوەی مەکگۆرک و کام سیاسیە ئەمریکیەیە نەخشەی سیاسی داهاتووی عێراق دادەڕیژێتەوە.\nئه‌م بابه‌ته 3260 جار خوێنراوه‌ته‌وه


کوردپرێس :: Kurdpress News Aganecy - ئاریشه‌ی پاراستنی ئاسایشی هه‌ڵبژاردنه‌کانی تورکیا/ میهمه‌ت ییڵماز\nئاریشه‌ی پاراستنی ئاسایشی هه‌ڵبژاردنه‌کانی تورکیا/ میهمه‌ت ییڵماز\nگرینگترین مه‌سه‌له له هه‌ڵبژاردنی 1ی نۆڤێمبێری په‌رله‌مانی تورکیا ئاسایشی هه‌ڵبژاردنه‌کانه. نابێت به بیانووی پاراستنی ئاسایشی هه‌ڵبژاردنه‌کان سندۆقه‌کانی ده‌نگدان له جێ خۆی دانه‌نرێت، ئه‌م کاره به پێچه‌وانه‌ی یاسای هه‌ڵبژاردن و یاسای بنه‌ڕه‌تییه.\nکوردپرێس/ ئێمه له تورکیا تاکوو 36 ڕۆژی داهاتوو هه‌ڵبژاردنێکی دووباره به‌ڕێوه‌ده‌به‌ین. به گوێره‌ی ڕاگه‌یاندنی ڕێکخراوه به‌ناوبانگه‌کانی ڕاپرسی، شیمانه‌ی ئه‌وه ده‌کرێت له‌م هه‌ڵبژاردنه‌دا له‌گه‌ڵ ده‌ره‌نجامێک هاوشێوه‌ی هه‌ڵبژاردنی پێشوو به‌ره‌وڕوو ببینه‌وه.\nئه‌م ده‌ره‌نجامه هیچ که‌سێک تووشی سه‌رسووڕمان ناکات، چونکوو له کاتی به‌ڕێوه‌چوونی هه‌ڵبژاردنی 7ی جوون تا ئێستا هیچ جۆره گۆڕانکارییه‌کمان نه‌بینیوه که گۆڕانکارییه‌ک له هه‌ڵسوکه‌وتی ده‌نگده‌ران بێنێته‌ئاراوه.\nبه دڵنیاییه‌وه من نامه‌وێت هێرشی پارتی کرێکارانی کوردستان (PKK) و خوێنه ڕژاوه‌کان له‌به‌رچاو نه‌گرم. به‌ڵام ئه‌مه بارودۆخێکه که له‌م شوێنه جه‌مسه‌ربه‌ندیکراوه، هه‌ڵوێسته‌کان پته‌وتر و دژوارتر ده‌کاته‌وه.\nىێگومان گرینگترین مه‌سه‌له‌ی ئه‌م هه‌ڵبژاردنه، پاراستنی ناوه‌نده‌کانی ده‌نگدانه. هه‌ندێ پارێزگا بوون که تێدا پارته‌کان به جیاوازییه‌کی زۆر که‌مه‌وه و ته‌نیا به جیاوازی یه‌ک کورسی زیاتریان وه‌ده‌ستهێناوه، و ده‌زانین که ته‌نانه‌ت هه‌زار ده‌نگیش ڕه‌نگه ده‌ره‌نجامی هه‌ڵبژاردن له‌م پارێزگایانه بگۆڕێت. هه‌ر بۆیه ده‌بێ، هاوشێوه‌ی هه‌ڵبژاردنی پێشوو، سندۆقه‌کانی ده‌نگدان بپارێزین له کار و ئامانجه تێکده‌رانه‌کان. ئه‌م ئه‌رکی هه‌موومانه، هه‌م هاووڵاتیان و هه‌م به هه‌مان ڕاده، پارته سیاسییه‌کان.\nله دوو هه‌ڵبژاردنی پێشوو چالاکییه مه‌ده‌نییه‌کان تا ئاستێکی زۆر ئه‌رکی شارۆمه‌ندییان ئه‌نجام دا. ئێوه ده‌بێ له‌م جۆره چالاکییه مه‌ده‌نییانه پشتیوانی بکه‌ن و له شوێنی نیشته‌جێبوونی خۆتان له‌و چالاکییانه به‌شداری بکه‌ن تاکوو دوایی نیگه‌ران نه‌بوون.\nئه‌مه یه‌که‌مین جار نییه که له تورکیا هه‌ڵبژاردن به‌ڕێوه‌ده‌چێت. له ئاکامدا، ئه‌گه‌رچی من بیر له‌وه ده‌که‌مه‌وه مومکین نییه ته‌زویر له ئاستێکی زۆردا ئه‌نجام ببێت، به‌ڵام ڕه‌نگه ته‌زویره بچووکه‌کان ئه‌نجام بدرێن.\nبۆ وێنه ژماره‌ی ده‌نگده‌ران له پارێزگای ڕۆژئاوای قووجا ئیلی له ماوه‌ی سێ مانگی پاش هه‌ڵبژاردنی پێشوو زیاتر بوونه‌ته‌وه. له هه‌ڵبژاردنی پێشوو ژماره‌ی ده‌نگده‌رانی ئه‌م پارێزگایه 1.222 میلیۆن که‌س بوو، به‌ڵام له‌م هه‌ڵبژاردنه‌دا 1.535 میلیۆن که‌س ده‌بێت.\nبۆ ئه‌وه‌ی که پارێزگایه‌کی وا له ماوه‌یه‌کی که‌مدا زیاتربوونه‌وه‌ی حه‌شیمه‌تی ده‌نگده‌رانی ببێت، ده‌بێ خه‌ڵکێکی زۆر بۆ ئه‌و پارێزگایه کۆچیان کردبێت. ئه‌گه‌ری زۆره که ده‌بێ ئاوه‌ها کۆچاندنێک هاتنی نێزیک به 9 بۆ 10 هه‌زار بنه‌ماڵه بێت. به‌ڵام به تاوتوێکردنی جووڵانه‌وه‌ی حه‌شیمه‌تی شاره‌کان، ئاوه‌ها شتێک دوور له چاوه‌ڕوانییه.\nزۆر پێویسته که وه‌فدی باڵای هه‌ڵبژاردن (YSK) ڕوونکردنه‌وه بدات له‌باره‌ی ئه‌م بارودۆخه‌وه. ئایا زیاتربوونه‌وه‌ی ژماره‌ی ده‌نگده‌ران ده‌ره‌نجامی ئه‌م کاره‌یه که هه‌ندێ که‌س له‌م پارێزگایه‌دا نیشته‌جێن به‌ڵام ناوی خۆیانیان له ناو لیسته‌که تۆمار نه‌کردووه؟ بۆ YSK زۆر ئاسانه که وه‌ڵامی ئه‌م پرسیاره بدۆزێته‌وه. ده‌کرێ ئاشکرا بکرێت که ئه‌م که‌سانه له چ کاتێکدا له قووجا ئیلی نیشته‌جێ کراون و تاوتوێ بکرێت که ئایا ئه‌مانه ده‌نگده‌رانی ڕاسته‌قینه‌ن یان نا.\nمه‌سه‌له‌یه‌کی جیدی دیکه زیاتربوونه‌وه‌ی هێرشه‌کانی PKKه‌یه. ئیزن بده‌ن که جارێکی دیکه وه‌بیرتان بهێنمه‌وه که ئه‌مه ئه‌رکی ده‌وڵه‌ته که به‌ستێنێک بڕه‌خسێنێت بۆ ئه‌وه‌ی ده‌نگده‌ران بتوانن ده‌نگی خۆیان به ئارامی و ئاسایشه‌وه بخه‌نه ناو سندۆقی ده‌نگدان.\nهیچ که‌س نابێت هه‌وڵ بدات بۆ ئه‌وه‌ی سندۆقه‌کانی ده‌نگدان به بیانووی ده‌سته‌به‌رکردنی ئاسایشی هه‌ڵبژاردن، له‌جێ خۆی دانه‌نێت. ئه‌م کاره به ئاشکرایی به پێچه‌وانه‌ی یاسا و ڕیساکان و یاسای بنه‌ڕه‌تییه.\nسروودی که‌مپێنی AKP\nیاسا و ڕێساکانی تایبه‌تی هه‌ڵبژاردن به‌کارهێنانی ئاڵای تورکیا و هێما مه‌زه‌بییه‌کانیان له بانگه‌شه‌ی هه‌ڵبژاردنی پارته سیاسییه‌کان قه‌ده‌غه کردووه. ئه‌گه‌رچی له ماوه‌ی ئه‌م ساڵانه‌دا گۆڕانکارییه‌کی زۆر ڕووی داوه، به‌ڵام له ساڵی 1961 تا ئێستا هه‌ڵبژاردنه‌کانی ئێمه به‌پێی ئه‌م یاسایه به‌ڕێوه‌ده‌چێت.\nYSK که‌ڵک وه‌رگرتنی پارتی داد و گه‌شه‌پێدان (AKP) له سروودی تایبه‌تی که‌مپێنی هه‌ڵبژاردنی خۆی قه‌ده‌غه کرد، چونکوو ناوه‌ڕۆکه‌که‌ی دروشمی مه‌زه‌بییه و به پێچه‌وانه‌ی یاسایه. له هه‌ڵبژاردنه‌کانی ڕابردوو AKP له فیلمه بانگه‌شه‌ییه‌کانی خۆی که له ته‌له‌فزیۆنی بڵاو ده‌کرانه‌وه، ئاڵای تورکیا به‌کارهێنا که ڕێگری له‌م کاره‌ش کرا.\nمومکین نییه که AKP ئاگاداری ئه‌م بڕگه یاساییه ئاشنایه نه‌بێت. ڤیدیۆیه‌ک به ده‌ستپێکردنی سروودێک بڵاو ده‌کرێته‌وه پاشان به بۆنه‌ی ئه‌و سکاڵایانه‌ی که له دژی ئه‌وان به‌رز ده‌کرێته‌وه، قه‌ده‌غه ده‌کرێت. ئایا وه‌فدی چاودێر له‌سه‌ر هه‌ڵبژاردن بیر له‌وه ده‌کاته‌وه که پاش بڵاوبوونه‌وه‌ی فیلم و سرووده‌کان، ته‌نانه‌ت بۆ ماوه‌یه‌کی کورتیش، ئیدی قه‌ده‌غه‌کردنی بڵاوکردنه‌وه‌یان قازانجێکی نابێت؟ به ڕاستی که تێگه‌یشتن له هه‌ڵسوکه‌وته‌کانیان ئه‌سته‌مه.\nمیهمه‌ت ییڵماز/ ڕۆژنامه‌ی حوڕییه‌ت\nوه‌رگێڕان: هه‌واڵده‌ریی کوردپرێس\nکۆدی بابه‌ت: 47569 | به‌روار: ۱۳۹۴/۷/۱۳ | کاتژمێر: 8 : 48\nئه‌گه‌ری هه‌یه پێگه‌ی HDP بۆ سێهه‌م پارتی تورکیا به‌رز ببێته‌وه\nئه‌ردۆغان، په‌که‌که به هه‌ڕه‌شه‌کردن له سندۆقه‌کانی ده‌نگدان تۆمه‌تبار ده‌کات\nپارتی داوای ئازاد له هه‌ڵبژاردنی په‌رله‌مانی تورکیا به‌شدار نابێت\nدژ به وه‌دواخستنی هه‌ڵبژاردنی په‌رله‌مانی تورکیاین\nهه‌ڵبژاردنی پێشوه‌خت له تورکیا یه‌کلایی بووه‌وه\nتورکیا بەرەوڕووی هه‌ڵبژاردنی په‌رله‌مانی پێشوه‌خت بۆتەوە\nهێزه‌کانی په‌که‌که ڕۆڵێکی به‌رچاویان بووه له ده‌ره‌نجامی هه‌ڵبژاردنی په‌رله‌مانی تورکیادا\nپه‌که‌که ده‌یه‌وێت کاریگه‌ریی له‌سه‌ر ده‌رئه‌نجامی هه‌ڵبژاردنی په‌رله‌مانی تورکیا دانبێت\nهۆکاره‌کانی سه‌رکه‌وتنی HDP له هه‌ڵبژاردنی په‌رله‌مانی تورکیا\nبارودۆخی ئۆجه‌لان و په‌که‌که پاش هه‌ڵبژاردنی په‌رله‌مانی تورکیا\nسێ مه‌رجی AKP بۆ پێکهێنانی حکوومه‌تی ئیئتیلافی\nپه‌یامی هه‌ڵبژاردن پاڵپشتی ئۆجه‌لان و کورده‌کانی تورکیا له دیموکراسی و ئاشتییه\nیه‌که‌مین لێدوانی ئه‌ردۆغان پاش ڕاگه‌یاندنی ده‌ره‌نجامی هه‌ڵبژاردنی په‌رله‌مانی تورکیا


مەکرۆن گەشبینە بە کۆبوونەوەی ترەمپ و ڕۆحانی / ترەمپ باس لە کاریگەری گەمارۆکانی ئەمریکا دەکات | Rwmal | ڕووماڵ\nده‌ستپێك هه‌واڵی جیهانی مەکرۆن گەشبینە بە کۆبوونەوەی ترەمپ و ڕۆحانی / ترەمپ باس لە کاریگەری گەمارۆکانی ئەمریکا دەکات\nمەکرۆن گەشبینە بە کۆبوونەوەی ترەمپ و ڕۆحانی / ترەمپ باس لە کاریگەری گەمارۆکانی ئەمریکا دەکات\nسەرۆک کۆماری فەرەنسا لە کۆنگرەی ڕۆژنامەی هاوبەش لە گەڵ هاوتا ئەمریکییەکەی ڕایگەیاند کە گەشبینە بە کۆبوونەوەی نێوان حەسەن ڕۆحانی و دوناڵد ترەمپ.\nئیمانۆیل مەکرۆن و دوناڵد ترەمپ پاش کۆتایی کوبوونەوەی لوتکەی جی ۷ کە لە شاری بیاریتزی فەرەنسا بەڕێوەچوو، بەشدارییان لە کۆنگرەیەکی ڕۆژنامەوانیدا کرد کە وەک چاوەڕوان دەکرا ئێران بەشێکی گرنگی لێدوانەکانی ئەوان بووە.\nمەکرۆن وتی: سەرۆک کۆماری ئێران ئەمڕۆ ڕایگەیاندووە بۆ پاراستنی بەرژەوەندییەکانی وڵاتەکەی ئامادەیە لە گەڵ سەرۆکی هەر وڵاتێکی جیهان کۆببێتەوە و منیش بە سەرۆک کۆمار و وەزیری دەرەوەی ئێرانم ڕاگەیاندووە کە ئەگەر لە گەڵ ترەمپ کۆببنەوە، شانسی گەیشتن بە ڕێکەوتن زیاترە.\nناوبراو لە وەڵامی پرسیارێک سەبارەت بەوەی کە ئایا لە نێوان ئێران و ئەمریکا نێوەندگێڕی دەکات یان نە، وتی: ئەوەی کە بڕیارە دانوستانی لە سەر بکرێت بە تەواوی ڕوونە، بە پێی ڕیکەوتنی ناوەکی، ئێران مافی پیتاندنی یۆرانیۆمی تا ئاست و ڕێژەیەکی دیاریکراو هەیە و دەبێت گەمارۆکانی ئەمریکاش هەڵبگیرێن.\nمەکرۆن لە درێژەدا وتی: ئێستا ئەرکی ئێمە ئەوەیە کە ڕێگری لە دەسخستنی چەکی ناوەکی لە لایەن ئێرانەوە بکەین و ئاڵۆزییەکانی ناوچەکەش کەم بکەینەوە.\nوتیشی: هاوکات لە گەڵ ئەمەش دەبێت بەرژەوەندییە ئابورییەکان بۆ ئێران دابین بکەین تا بۆ مێزی دانوستان بگەڕێتەوە.\nلە درێژەی کۆنگرە ڕۆژنامەوانییەکەدا دوناڵد ترەمپ وتی: لەو کاتەوە هاتوومەتە کۆشکی سپی هەست بە گۆڕانکاری لە ئێراندا دەکەم، ئەو وڵاتە لە ڕێکەوتنی ناوەکی گەیشتە ۱٥۰ ملیار دۆلار و پارەکەشی بۆ ئامانجەکانی لە ناوچەکە بەکارهێناوە.\nسەرۆک کۆماری ئەمریکا سەبارەت بە ئەگەری کۆبوونەوەی لە گەڵ هاوتا ئێرانییەکەی وتی: گەشبینم بە داهاتوو و ئەگەر هەلومەرجەکە لەبار بێت ئەو کۆبوونەوە دەتوانێت بەڕێوە بچێت.\nترەمپ ڕەتیکردەوە کە هاوشێوەی ئۆباما پارەیەکی زۆر بۆ ڕێکەوتن بە ئێران بدات، بەڵام ئەوەشی ڕاگەیاندووە کە دەتوانین بیر لە چارەسەرێکی سنوردار بۆ فرۆشتنی نەوتی ئەم وڵاتە بکەینەوە./.


You are at:Home»بابەتی گشتی»کوردستان»سلێمانی: لەبارەی خواردنەوەی شەربەتێکەوە هۆشداری دەدات\nBy nuche.net on\t 2019/08/24 کوردستان, گرنگ\nقائیمقامییەتی سلێمانی لە راگەیێندراوێکدا هۆشداری لە خواردنەوەی جۆرە شەربەتێک دەدات و داوا لە دایک و باوکان دەکات ئەو جۆرە شەربەتە نەکڕن.\nقایمقامییەتی سلێمانی لە راگەیێندراوێکدا رایدەگەیێنێت “به‌هۆی خراپ عه‌مباركردنییه‌وه، لیژنه هاوبه‌شه‌كانی قائیمقامییه‌تی سلێمانی ده‌ست به‌سه‌ر بڕێكی زۆر شه‌ربه‌تدا ده‌گرن و سه‌رۆكی لیژنه‌كه دایكان و باوكان ئاگادارده‌كاته‌وە”.\nعیسمه‌ت محه‌ممه‌د، سه‌رۆكی لیژنه‌ی كۆگاكانی سه‌ر به لیژنه هاوبه‌شه‌كانی قایمقامییه‌تی سلێمانی رایگه‌یاند؛ “به‌هۆی خراپ عه‌مباركردن و گومانی خراپبوون و نه‌شیاوی بۆ خواردنه‌وه له گۆكایه‌كی ناوچه‌ی فه‌ره‌جئاوای شاری سلێمانی، لیژنه‌كه ده‌ستی به‌سه‌ر (٧٠٠) کارتۆن شه‌ربه‌تدا گرتووه”.\nسه‌رۆكی لیژنه‌ی كۆگاكانی سه‌ر به لیژنه هاوبه‌شه‌كانی قایمقامییه‌تی سلێمانی دەشڵێت “شه‌ربه‌ته‌كه له جۆری (فستقە)ه و به‌تامه‌كانی (پرته‌قاڵ، قۆخ و هه‌نار) له به‌غداوه هاورده‌كراوه و (١٦) هه‌زار و ٨٠٠ دانه‌یه، له‌لایه‌ن لیژنه هاوبه‌شه‌كانه‌وه نموونه‌ی ره‌وانه‌ی به‌ڕێوه‌به‌رایه‌تیی ته‌ندروستی سلێمانی كراوه بۆ پشكنین”.\nعیسمه‌ت محه‌ممه‌د دەشڵێت “ئه‌مجۆره شه‌ربه‌ته له دووكانی گه‌ڕه‌كه‌كاندا زیاتر به منداڵ ده‌فرۆشرێت، بۆیه پێویسته دایكان و باوكان زیاتر ئاگاداری ئه‌و خواردن و خواردنه‌وانه بن منداڵه‌كانیان ده‌یخۆن، رێگریان لێ بكه‌ن له خواردن و خواردنه‌وه‌ی خراپ و ماوه به‌سه‌رچوو”.\nهەروەها ته‌ندروستی سلێمانی وه‌ڵامی پشكنینه‌كه‌ی به ”نه‌شیاو” بۆ خواردنه‌وه داوه‌ته‌وه، بۆیه به‌فه‌رمانی قائیمقامی سلێمانی و له‌لایه‌ن لیژنه‌ی ناوبردنه‌وه له‌ناوچه‌ی ده‌ره‌وه‌ی نیشته‌جێبوونی هاوڵاتیان ته‌واوی شه‌ربه‌ته‌كه له‌ناوده‌برێت و خاوه‌نه‌كه‌شی رووبه‌ڕووی رێكاری یاسایی ده‌كرێته‌وه.


دابـــڕان یا دوابڕان ؟!\nلە کاتێکدا ھەرێم و گەلی کوردستان لە سایەی سیاسەتمەدارانی بازرگان و دزو گەندەڵەوە بە قەیرانێکی ترسناکدا تێدەپەڕێت ، ئەوانەی بۆ خۆیان ئەو دۆخە ناھەموارەیان بەرھەم ھێناوە ، دەیانەوێت بە چەواشەکاریی میدیایی و بانگھێشتی میوانی بێگانە ، نامەیەک بە سپۆنسەرە خۆرئاواییەکانیان بڵێن کە سەربازیی ھێڵی پێشەوەن بۆ لێدانی شارستانیەتی ئیسلامیی .\nمن لێرەدا باسی ریسوایی شەڕی ناوخۆ ناکەم ، کە ئەم کاراکتەرە سیاسیانە چەندین تراژیدیای دڵتەزێنیان لە نێو کۆمەڵی کوردەواریدا دروست کردووە ، کە پەڵەی رەشن بەنێوچاوانی ئەو سەرکردانەوە ، تەنانەت لەسەر خوانی دۆستانەش بە وشەی نھێنیی " ئحم " تراژیدیایان خوڵقاندووە و خوێنیان تێکەڵی نان و خوان کردووە !!\nئەمانە ئەوە دووەمین کۆنفرانسیانە لەژێر ناونیشانی " ئاین بۆ تاک و دیموکراسیی بۆ ھەموان " بەرپای دەکەن ، کە بەڕاستیی ئەم درووشمە لە بڕگەی یەکەمیدا پێچەوانەیە و لە بڕگەی دووەمیشدا درۆیەکی شاخدارە . چونکە ئەوانەی رایەڵە کۆمەڵایەتیەکانیان بەھێز کردووە و کوردەوارییان پێکەوە گرێداوە کەسانی دیندار و بەھاکانیانە ، ئەوانەش کە دابڕانیان لە نێوان خەڵکدا دروستکردووە ، ئەوانەن کە بانگەشەی دیموکراسیی دەکەن ، شار و بازاڕ و ژیانی چینایەتیان زەقکردوەتەوە و تەنیا یەکێکیان نابینیت وەکو ھاوڵاتیان بژی ، نە خۆی نە بنەماڵەو دەست و پێوەندەکانیشی . لەو کاتەوەش ئەمانە باسی دیموکراسیی دەکەن جەماوەر جگە لە دزیی و کاری مافیایی نەبێت شتێکی تریان نەدیووە .\nمەلا بەختیار کە دەمڕاستی ئەو کۆنفرانسەیە ، ئەوە حیزبەکەی ئەوە کە ( ٢٥ ) ساڵە - وەکو ھاوڕێ و ھاوسەنگەری پارتیی - رێگەی نەداوە کوردستان بە دەستووریی و دامەزراوەیی بکرێت . کە باسکردن لە دیموکراسیی بەبێ جیاکردنەوەی دەسەڵاتەکان و بە نیشتمانیی کردنی دامەزراوەکان ھیچ مانایەکی نیە .\nحیزبەکەی مەلا بەختیار بە حساب سۆشیال دیموکراتە ، بەڵام تا بینەقاقای غەرقی شریتی ( BKC ) و چەک و تفاقی جەنگ و میلیشیایە ، ئایا ئەمە لەگەڵ کام پرەنسیپ و بنەمای سۆشیال دیموکراتدا یەکدەگرێتەوە ؟ ئێمە ئێستا باسی خەباتی رزگاریخوازیی ناکەین ، ئێمە ئەوە ٢٥ ساڵە باسی پەرلەمان و حکومەت و ھێزی پێشمەرگەی کوردستان دەکەین ، کە ھیچیان لە بارەگای حیزب جیانین . بۆیە وەکو دیوەخان دەیانکەنەوەو دایاندەخەن !!\nئەم تەوژمە کە پێشتر بە تیۆری پەڕگیرانەی " مارکسیست – لینینیست " دژایەتیی ئیسلام و موسوڵمانانی دەکرد ، تا ھەرەسی بلۆکی خۆرھەڵات بەو شێوەیە خەباتیان دەکرد ، تەنانەت مەلا بەختیار بۆ خۆی رەخنەی لە کۆمەڵەی رەنجدەران دەگرت کە لە بنەماکانی خۆی لایداوە ، بۆیە باڵێکی جیاکردەوە بە ناوی ئاڵای شۆڕش ، بەڵام دوای رووخانی قەڵای پەیمانی وارشـــــۆ ، ئەم برادەرانە راستەوخۆ ١٨٠ پلە رووگەی خۆیان بەرەو قەڵای پەیمانی باکووری ئەتڵەســـــیی ( ناتۆ ) گۆڕیی ، چونکە " ڤیلی کلاس " ی سکرتێری پێشووی ناتۆ لە وەڵامی رۆژنامەنووسێکدا کە لێی پرسیی : دوای رووخانی پەیمانی وارشۆ بۆچی پەیمانی ناتۆ بەردەوامە ؟ ناوبراو رایگەیاند : ئامانجی داھاتوومان تووندڕەویی و ئوسولیەتی ئیســـــلامیە . ئەمە لە کاتێکدا بوو ھێشتا ھەزاران موشەکی ستینگەری ئەمەریکا بە دەستی موجاھیدانی ئەفغانیەوە بوو !!\nزۆرینەی رەھای پارتە چەپەکانی خۆرھەڵات ، بە ھەمان بیروبڕواو پەروەردەی جارانەوە رووی دەرەوەی خۆیان بە رەنگی کاپیتالیستیی گۆڕیی و کەوتنە خزمەتی پڕۆژەی نوێی خۆرئاوا ، بەناوی چەسپاندنی سیستەمی نوێی جیھانییەوە ، کە جگە لە خۆسەپاندن و ھەژموونی ئەمەریکا وەکو یەکەمین ھێزی دونیا شتێکی تر نەبوو . ئەوەی بە وردیی سەیری حاڵەتی بەھاری عەرەبیی و دواتر کودەتا و دژایەتیی شۆڕشی گەلانی ناوچەکە بکات بۆ دیموکراسیی ، بۆی دەردەکەوێت ئەوانەی دژایەتیی دیموکراسیی و ئازادیی گەلانی ناوچەکەیان کردووە و بوونەتە ھاوپەیمانی دیکتاتۆرەکان ، کۆنە چەپەکان و لیبراڵ و بەناو دیموکراسیخوازە نوێیەکانن .\nمن لێرەدا مەودای ئەوەم نیە کە ھەڵسەنگاندن بۆ کۆی ئەو بابەتانە بکەم کە لەو کۆنفرانسەدا باسکراون یا دەکرێن ، بەڵام ئەوەی بەلامەوە سەیرە کەسانێ بوونەتە دەمڕاستیی ھەندێ بابەتی گرنگ بۆ خۆیان مێژووی خراپیان لەو بارەیەوە ھەیە ، مەگەر کێ سوکایەتیی بە پێگەی ژن کردووە ؟ تا ئێستا بیەوێت بە باسی فێمینیزم خۆی پاک بکاتەوە ؟ ئۆقیانوسێک لە تاوان کێ خوڵقێنەری بووە جگە لەوانەی باسی دیموکراسیی بۆ ھەموان دەکەن ؟ تەنانەت ھەیە بەھۆی دەسەڵاتیەوە ژنی خاوەن مێردی ھەڵگرتووە و ئێستا لە سەنگەری پێشەوەی بەرگرییە لە مافەکانی ژن ، بەڵام دەبینین رۆژ لە دوای رۆژ لە سایەی ئەو درووشمانەدا ژن و مێینە چارەڕەشتر دەبن و تەنانەت لەبەردەمی خەڵک و لە شوێنە گشتیەکاندا دەکوژرێن و کەس بەرگرییان لێ ناکات !!\nئەم ھەوڵەی کاک مەلا بەختیار و ھاوسەنگەرانی – کە لە خۆرئاواو جیھانی عەرەبیەوە کۆی کردوونەتەوە و خوا دەزانێ لەم قات و قڕیەدا چەندی بۆ خەرج کردوون - ھەوڵێکی نەزۆکانەیە و تازە گەلانی موسوڵمان ھۆشیار بوونەتەوەو بۆ بەھا بەرزەکانیان گەڕاونەتەوە ، بەڵام ئەوەی بەلای منەوە جێی سەرنجە ئەوەیە باوەڕ ناکەم مەلا بەختیار بەدواداچوونی بۆ حاڵیی فیکریی حیزبەکەی خۆی کردبێت ، ئەوانەی جاران تا سنووری کوشتن لە دژی موسوڵمانانی کوردستان دەچوونە پێشەوە ، ئێستا لە بۆنە ئاینیەکانیەکاندا ( وەکو یادی لەدایک بوونی پێغەمبەر و شەوڕەویی و میعراجدا ) بۆ پیرۆزبایی ئەو یادانە ، بە ناوی بارەگا حیزبیەکانەوە لافیتە و درووشم ھەڵدەواسن ، یا بڕوایان پێی نیە کە ئەمانە زۆر خراپە و دووڕوویی بەرانبەر بە خەڵک زوو ئاشکرا دەبێت ، یا لەڕاستیدا ئەوانیش بڕوایان بەو بۆنە رۆحیانە ھەیە و ئەوە ئەسڵەو عەلمانیی بوون تەنیا رووکەشە ، ھەرکام لەمانە بێت نیشانەی ئەوەیە تازە کاک مەلا بەختیار ناتوانێت پێناسەی راستەقینە و شوناسی حیزبەکەیمان بۆ ساغ بکاتەوە ، ئیتر چۆن دەتوانێت گومان لەسەر بەھا ئیسلامیەکان دروست بکات ، کە دین بووەتە سیمای باڵای کۆمەڵگە و دیموکراسیش لە لایەن کۆمەڵگەوە بەو شێوەیە ناسراوە کە وتەی بەتاڵی سیاسیەکانە و ئەوانی گەیاندووەتە بورجی عاج و بە تەواویی دیواری بێ متمانەیی لە نێوان ئەوان و جەماوەردا دروستکردووە .\nپێموایە لەم ھەلومەرجەدا ئەم کۆنفرانسە زیانی زۆر بە بەرژەوەندییەکانی یەکێتی نیشتمانیی کوردستان دەگەیەنێت ، بە تایبەتیی تریش ئەو خەتەی کاک مەلا بەختیار ، چونکە ئەو لەسەر ئەو باڵەی فرۆشتنی نەوتی قاچاغ و داھاتی نھێنیی ھەژمار دەکرێت ، کە مەحموود سەنگاوی بە دز و شەریکە دز ناویان دەبات ، ئەگەر ئەو کۆنفرانسەی بۆ ئەوەیە لایەنگر بۆ خۆی دروست بکات ، بە پێچەوانەوە کەس نابێتە لایەنگری کەسێ کە بێڕێزیی بە بەھا ئاینیەکان بکات ، ئەوە ھەوڵێکی نەزۆکانەیە کە خاوەنەکانی بەرەو ھەڵدێر و دابڕانی تەواو لە جەماوەر دەبات ، بەڵام ئەگەر بۆ ئەوەشە سپۆنسەرە خۆرئاواییەکان رازیی بکات ، دەیتوانی لە ئەوروپا بەڕێوەی ببات ، گەرچی لەوانەشە توانای رەتکردنەوەی شوێنەکەی نەبووبێت چونکە خۆرئاواییەکان زۆریان پێخۆشە دژایەتیی شارستانیەتی ئیسلامیی بە بیانووی داعش و قاعیدە و تووندڕەوییەوە لە نێوجەرگەی کۆمەڵگە موسوڵمانەکاندا بکرێت بۆ ئەوەی پێکدادان دروست بکەن ، وەکو ئەو فەوزا خەللاقەی کە کۆندۆلیزا رایس داوای دەکرد !!


بەو جۆرە دەستەواژەی "کێشەی کۆمەڵایەتی" هیچ ناڵێت - transcultures\nHome/بیروڕا/بەو جۆرە دەستەواژەی “کێشەی کۆمەڵایەتی” هیچ ناڵێت\nدەستەواژەی “کێشەی کۆمەڵایەتی” دوور ڕاگرن لە نوسینەکاندا. لەبری ئەو دەستەواژەیەی ‘کێشەی کۆمەڵایەتی’ کە هیچ نەووتنە و ئەرکی زانیاری بەخشین و لێکدانەوە و خۆماندووکردن بە ووردەکاریەکانەوە لە کۆڵ میدیا دەکاتەوە، هەروەهاش ئاماژەیە بۆ گرنگی پێنەدان و لەکۆڵخۆکردنەوە، داوادەکەم دەستەواژەکانیتری دەرخەری هۆکار و مەبەست لە تاوانەکە بە ڕوونی بنوسرێت و تاوانێک لە تاوانێکی تر جیا بکرێتەوە. دڵنیام دەتوانن ئەوە بکەن و مەبەستتان لەوە نیە ئەو تاوانە بەکەم بگرن.\nگەروا بەردەوام بێت، هەتا ماوین ‘پرسی ژن’ لە کوردستاندا جیا ناکرێتەوە لە ئیشی ئیسعاف و پۆلیس لە بەرنامەی حیزبەکاندا و خەباتی ژنانیش هەروەکو بەشێک لە فریاکەوتن و پۆلیس ئیش دەکەن.\nهیوادارم ئیتر کۆکردنەوەی تاوانەکان و فڕێدانیان بۆ ناو چاڵە گەورەکەی “کێشەی کۆمەڵایەتی” تاوانەکان نەبینم لە میدیا کوردیەکاندا. ئەوەندەی کوشتنی ژن ئازارم دەدات ئەوەندەش فڕێدانیانە بۆ ناو چاڵە گەورەکەی شاردنەوەی تاوانەکان لە ژێر ناوی “کێشەی کۆمەڵایەتی”دا.\nوەکو چۆن ناکرێت هەموو کێشە سیاسیەکان پێیان بووترێت “کێشەی کۆمەڵایەتی” تاوانەکانیش بەهەمان شێوە ناکرێت پێیان بوترێت “کێشەی کۆمەڵایەتی”.\nPrevious بۆچی وڵاتانی ئەوروپایی پەنابەرانی وڵاتە ئیسلامییەکان وەردەگرن؟\nNext ئایین لە نێوان عەلمانییەت و پۆست عەلمانییەتدا: چارەسەرێکی مامناوەند بۆ ئەم سەردەمەی کۆمەڵگای کوردی


"ژنۆکاڵ" و بێدەنگی لە بەرانبەر منداڵانی سەربازی ئەندامی پەکەکە/پەژاک - دیدبان حقوق بشر کردستان ایران\nرفاندنی منداڵان و هەڵخەڵەتاندنیان لە هەموو ئەو وڵاتانەی کە کەمینەی کورد و بوونی رێکخراوەکانی سەر بە پەکەکەی تێدایە، درێژەی هەیە.\nهەروەها ئەم پرسە بە ڕێک و پێکی لە کوردستان روو دەدات، شوێنێک کە گەنجی کوردی ئێرانیش لەڕێگای پلەتفۆرمی تۆڕە کۆمەڵایەتییەکان و هەمیش لەڕێگای بەڕێوەبەرانی خۆجێی کە بە ئەنقەست دەیانکەن بە ئامانج لە ژێر کاریگەری و هەڵخەڵەتاندن دان تا دواتر بێ ئاگای ماڵباتەکانیان، بگوازرێنەوە بۆ شوێنێک کە بنکە و بارەگای پەکەکەی لێیە واتە قەندیل.\nلەساڵی ۱۹۷۷، پرۆتکۆلی لکێندراو بە کنوانسیۆنی ۱۹۴۹ی ژنێڤ، بەکارهێنانی سەربازی لە منداڵانی خوار تەمەن ۱۵ ساڵی قەدەخە کرد.\nپرۆتۆکۆلی لکێندراوی دووەمی ۱۹۷۷ دەڵێت: “ئەو منداڵانەی کە نەگەیشتوونە تەمەنی ۱۵ ساڵی، نە لە نێو هێزە سەربازیەکان و نە لەنێو گرووپەکانی دیکە ئیشیان پێ نەکرێت و ڕێگا پێدراویش نییە کە لە پێکدادانەکاندا بەشدار بن.”\nئەم تاوانە کە زۆرتر لە ڕێگای وردبوونەوەی میدیاکان و چالاکانی نێودەوڵەتی بۆ سەر سوریا ئاشکرا بووە، شوێنێکە کە پەکەکە لە ڕێگای باڵی سوری خۆی واتە پەیەدە ناوچەیەکی نیوە خۆسەری داناوە. لەسوریا هەندێک نموونە ئاشکرا بوون کە تێدا پەیەدە هەوڵ دەدات تا شەرڤانانی کوژراو لەگەڵ منداڵان بگۆڕێتەوە و ئەمە لە چاو گرووپە نێودەوڵەتییەکانی مافی مرۆڤ ون نەبووە.\nراپۆرتی قاچاخی مرۆڤ لە ئەمریکا لە ساڵی ۲۰۱۵ بە پێی ئەو راپۆرتانەی کە پشتڕاست نەکراونەتەوە، پشتڕاستی کردەوە کە هەندێک کات منداڵانی کوردی رفێندراو و ناچار بە تەڤلی بوون لە نێو پەکەکە دەکرێن.\nلە ڕاپۆرتی ساڵی ۲۰۱۶، ئەمریکا رایگەیاند یەپەگە/پەکەکە درێژە بە تەڤلی کردن و بەکارهێنانی کۆڕان و کچان لەوانە منداڵانی خوار تەمەن ۱۵ ساڵ دەکات.\nبە پێی ئەم ڕاپۆرتە، پەکەکە/یەپەگە ئەم منداڵانەی بردووە بۆ کەمپی سەپاندن، ششتنی مێشک و پەروەرە.\nبە کارهێنانی زۆرەملێ منداڵان لەلایەن پەکەکە/یەپەگەوە لە زۆرێک لە ڕاپۆرتە نێودەوڵەتییەکان و ئەنجوومەنی ئاسایشیش بە بەڵگە کراوە.\nچاودێری مافی مرۆڤیش پشتڕاستی دەکاتەوە کە دەبینێت ” هەڵکشانی بەکارهێنانی منداڵان لەلایەن پەکەکە/یەپەگەوە کە جێگای نیگەرانییە.”\nئەم دەزگایە داوای لە پەکەکە کرد تا “دەستبەجێ منداڵان لەڕیزەکانی خۆی دەربخات و پێش لە بەکارهێنانیان، لەوانە ئەو ماڵباتانەی کە لە کەمپەکانی شەڕ دا لە ژێر دەسەڵاتی ئەواندان، بگرێت.”\nلەئەنجامدا، ویرجینیا گامبا، نوێنەری تایبەتی سکێرتێری رێکخراوی نێودەوڵەتی لەبواری منداڵاندا لە پێکدادانە چەکداریەکاندا، لەگەڵ مەزڵووم عەبدی لە ژنێڤ دیداری کرد و گرێبەستێکی بۆ کۆتایی هێنان بەم سەرباز گرتنەی منداڵان لەساڵی ۲۰۱۹ واژۆ کرد.\nبەڵام ئەم هەنگاوە لە کردار دا هیچ کەڵکی نەبوو، چونکە مانگی رابردوو ۱۱ منداڵی دیکە لەلایەن پەیەدەوە دامەزراون و ناڕزایەتی دەربڕین لەلایەن دایکانیانەە لە بەردەم باڵەخانەی رێکخراوی نیودەوڵەتی رێکخرا کە هەڵوەشێندرایەوە.\nپەژاک بەڵگەی نوسراو لەلایەن رێکخراوی دەرەوەی دەوڵەتی سوئیسی ” ژنۆ کاڵ (Geneva Call) سەر بە رێکخراوی نێودەوڵەتی واژۆ کردووە. ئەم بەڵگەیە بەڵێنی پشتیوانی لە منداڵان لە پێکدادانە چەکداریەکان دەدات.\nلە ۲۵ی ئاڤرێلی ۲۰۱۵، لە هەرێمی کوردستان، شاندێک لە ژنۆکاڵ لەگەڵ پلە بەرزترین نوێنەران لە باڵی سەربازی پەژاک بۆ بە فەرمی کردنی ئەم بەڵێنە دیداریان کرد.\nبە پێی ڕاپۆرتەکان، باڵی چەکداری پەژاک لە رابردوودا کەڵکی لە منداڵان وەرگرتووە. ئەم رێکخراوە لەساڵی ۲۰۱۵ بەڵێنی دا کە بەشداری منداڵانی خوار تەمەنی ۱۸ ساڵ لە شەڕدا پێشی لێبگرێت بەڵام وادایار بەڵێنەکەی نەبردووتە سەر.\nئێلیزابێت دیکری وارنر، سەرۆکی ژنۆکاڵ، لەساڵی ۲۰۱۵ وتی: “ئێمە زۆر بەختەوەرین کە ئەوڕۆ ئەم بەڵێنەمان لەو ناوچانەی کە بە خەستی لەژێر کاریگەری پێکدادانی چەکداری و توندوتیژیدان وەرگرتووە.”\nمنداڵانی کوردی ئێرانی، ئارمانجی پەژاک\nهەروەک ئاماژەی پێدرا، منداڵانی کوردی سوریا بەس ئەو منداڵانە نین کە تەڤلی منداڵ سەربازی رێکخراوەکانی سەر بە پەکەکە دەکرێن. بەکارهێنانی کەسانی خوار تەمەن یاسایی لە کوردستانی ئێرانیش درێژەی هەیە، وڵات و ناوچەیەک کە لەوانەیە سەرنجی نێودەوڵەتی کەمتر بۆ لای خۆی راکێشابێت و کەشێکی لێکئاڵاوی رامیاری لەوانەی راپۆرت لەبارەی پێشلکاری مافی مرۆڤ دژوار بکات.\nبە درێژایی ساڵی ۲۰۲۱، چاودێری مافی مرۆڤی کوردستانی ئێران دیمانەی لەگەڵ ماڵباتی منداڵە بەکارهاتووەکان لەلایەن پەژاکەوە ئەنجام داوە. درێژەی ئەم بابەتە پێداچوونەوەیەک لەسەر بەکارهێنانی مندالان لەنێو پەژاک دا.\nدانیال دوستی لەدایکبووی ۱۳۷۹ خەڵکی گوندی کالی مەریوانە. لە تەمەنی ۱۶ ساڵی دا پەژاک رفاندی و ئێستا ۲۰ ساڵییە. ماڵباتەکەی زۆر جار سەردانی بنکەی ئەم گرووپەیان کردووە بەڵام هیچ زانیاریەکیان دەست نەکەوتووە. باوکی ئەسکەندەر و دایکی نەسرین هیوادارن لانی کەم ناونیشانێک لە کۆڕەکەیان وەربگرن یا گەر کوژراوە شوێنی شاردنەوەکەیان پێ بڵێن.\nفەراز لەساڵی ۱۳۸۳ لە سنە لە دایکبوو. ئەو کاتێک کە تەنیا ۱۴ ساڵی بوو، لەساڵی ۲۰۱۶ ون بوو. ماڵباتی چەند ساڵ بەدوایدا گەڕان و تەنانەت گۆمانیان بوو کە قوربانی تاوانێک بووبێت، تا کاتێک کە روخساری لە تەلەڤزیۆنی پەژاک دەرچوو.\nدوای ئەوە، ماڵباتەکەی زۆرجار چارەنووسیان لە قەندیل داوا کردووە و بەدوایدا رۆشتوون. کاتێک کە گوشار زۆر بوو، پەژاک لەساڵی ۲۰۲۰ هەواڵی مردنی راگەیاند. زانیاری لەبارەی شوێنی بە خاک سپاردنی لە بەردەست نییە و ماڵباتی وا دەزانن کە لەوانەیە هێشتا زیندوو بێت. بەڵام پەژاک لە هەوڵدایە تا لەڕێگای ناچار کردنی ماڵباتەکان بۆ واز هێنان لێی هەڵبێن لە ئازار و گۆڕەوشارەکان لە مەڕ رفاندنی ئەم گەنجە.\nسیروان لەدایکبووی ۱۳۸۴ی کرماشانە. پۆلی یەکەمی دواناوەندی (۱۳) ساڵی بوو کە بوومەلەرزە زێدەکەی هەژاند و دوای چەند مانگ ون بوو. ئەو ئێستا ۵ ساڵە کە تەڤلی بووە و چەندین جار پەیوەندی بە دایک و باوکیەوە کردووە و داوای کردووە کە بگەڕێتەوە بۆ ماڵەوە.\nدیار لەساڵی ۱۳۶۱ لە ورمێ لەدایکبوو. نیزیکی ۱۶ ساڵە کە ون بووە. هەرچەند هەرگیز مردنی رانەگەیندراوە، بەڵام لەنێوان گەنجانی تازە بەکارهێنراوەدا دەنگۆی ئەوەی هەیە کە لە ڕنۆی بەفر لە ئەشکەوتێک کە تێدا پەروەردەی زستان دەدرا کوژراوە. ماڵباتی هیواداران لانی کەم نیشانەیەک لە ژیان یا هەواڵێکی راست لە شوێنی بە خاک سپاردنەوەکی وەربگرن.\nکۆڕانی گوندی نەی\nسیراونا کەسرایی (۱۵)، رامیار کاوە (۱۶، کەمئەندامی مێشکی)، ئارەش دانشوەر (۱۶)، و زانیار عنایەتی (۱۶) ساڵان هەر هەموویان خەڵکی گوندی نەی مەریوان بوون. ئەوان لەڕێگای تێپەڕبوون لەتەنیشت پەژاکەوە لە هەرێمی سەیران لەداوێنی شاخێک نێزیک گوندەکەین تەڤلی کران و بران بۆ قەندیل. دوو کەس لەوانە توانیان هەڵبێن، ئارەش و زانیاریش ونن.\nسەلمان تەنیا ۱۵ ساڵی بوو کە لەلایەن پەژاکەوە لە گوندی ئیراهیم ئاوا لەمەریوان رفێندرا. دەگوترێت کە سەلمان زیندووە، هەرچەند دەنگۆی وا هەیە کە یەک لەوانە بێت کە لەزستانی رابردوو لە ئەشکەوتێک لە قەندیل بە هۆی ڕنوی بەفرەوە گیریان خوارد.\nماڵباتی لەو کاتەوە تا ئێستا هیچ زانیاریەکیان لەسەری نییە و پەژاکیش هەواڵی مردنی بڵاو نەکردووتەوە. ماڵباتی دەیانەوێت نیشانەی مردن یا زانیاری لەبارەی شاردنەوەی وەربگرن.\nچاودێر لە ئێستادا لەگەڵ چەند ماڵباتی دیکە کە منداڵەکانیان ون بون وتووێژ دەکات بەڵام پێیان خۆش نییە کە ناویان لە میدیاکان دەربچێت، دەزگا نێودەوڵەتییەکانی مافی مرۆڤ دەتوانن بۆ وەرگرتنی پێرستی زانیاریەکان پەیوەندی بکەن بە چاودێرەوە.\nهەروەها هەندێک بەیانییەی مردنی گەنجانی کوردی ئێرانی لە ئەنتەرنێت بڵاو بۆتەوە. ئەمە لەکاتێکدایە کە ماڵباتەکان تا چەند ساڵ و مانگ بێ ئاگا دەبن لە مردنی منداڵەکانیان، شوێنی بە خاک سپاردنیان و ئەمانە وەک نهێنی دەمێنێتەوە و زۆرێکیان دەڵێن کە بڕوا بە مردنی منداڵەکانیان ناکەن. ئەوان دەڵێن ئەم راگەیاندنانە گۆماناوین و دوای سەردانی ماڵباتەکانی بۆ قەندیل پەژاک گوشاری بۆ هێناون کە هەواڵی گەڕانەوەی منداڵەکانیان بڵاو بۆتەوە.\nگۆڕانکاریەکی زۆر بەرچاو لە بەیانییەکانی مردندا، مردنی منداڵانی تەمەن خواری ئێرانییە کە لە تورکیا دەمرن و بە جێگای ئەوەی بۆ باڵی چەکداری پەژاک شەڕ بکەن بۆ هەپەگە و پەکەکە کە لەلایەن گرووپی قەیرانەوە بە بەڵگە کراوە شەڕ دەکەن. وای پێدەچێت پەژاک بە جێگای شەڕ کردن لەناوخۆی ئێران، هێزەکانی بۆ شەڕ کردنی پەکەکە لەدژی تورکیا دەنێرێت. چونکە پەژاک لە کنوانسیۆنی خۆی لەگەڵ ژنۆ کاڵ بەڵێنی دابوو کە منداڵانی ورد لە شەڕ و چالاکی چەکداری دانەمەزرێنێت و بیانپارێزێت، دەکرێت بەم ئەنجامە بگەین کە ئەم کنوانسیۆنە بە لەبەر چاوگرتنی ئاستی کوژرانی مندالانی تەمەن خواری ئێرانی لە تورکیا پێشل دەکرێت.\nبرچسب هاپەژاکپەکەکەژنۆکاڵمنداڵانی سەربازی\nئەندامی دابڕاوی پەژاک: لەکاتی کۆلبەریدا لەسنووری ئێراق، لەلایەن هێزەکانی پەژاکەوە دەستگیر کرام


قه‌ره‌بو‌کردنەوەی خورماتو دەباتە کۆبونەوەی سێ سەرۆکایەتییەکەوە\n5/16/2017 3:25:11 AM\nجێگری سه‌رۆكی ئه‌نجومه‌نی نوێنه‌رانی عێراق، پێشوازی له وه‌فدێكی خورماتو ده‌كات و رایده‌گه‌یه‌نێت: كێشه و پێداویستیه‌كانی ئه‌و قه‌زایه له‌كۆبونه‌وه‌ی سێ سه‌رۆكایه‌تیه‌كه‌دا باس ده‌كرێن.\nپێش نیوه‌ڕۆی ئه‌مڕۆ دوشەممە ئارام شێخ محه‌مه‌د، جێگری سەرۆکی ئەنجومەنی نوێنەرانی عێراق له به‌غدا پێشوازی له شه‌لال عه‌بدول قایمقامی خورماتو و مه‌لا حه‌سه‌ن گه‌رمیانی ئه‌ندامی ئه‌نجومه‌نی پارێزگای سه‌لاحه‌دین كرد.\nلەکۆبونەوەکەدا شه‌لال عه‌بدول، كێشه‌كانی خورماتوی خسته‌ڕو، ئاماژه‌ی به‌وه‌كرد سه‌ره‌ڕای بڕیاری ئه‌نجومه‌نی نوێنه‌ران، به‌ڵام تا ئێستا حكومه‌تی عێراق قه‌ره‌بوی زیانلێكه‌وتوانی روداوه‌كانی ماوه‌ی رابردوی قەزای خورماتوی نه‌كردوه‌ته‌وه.\nلەبەرامبەردا ئارام شێخ محه‌مه‌د، رایگه‌یاند: ئه‌مڕۆ كۆبونه‌وه‌ی سێ سه‌رۆكایه‌تییه‌كه به‌ڕێوه‌ده‌چێت و یه‌كێك له‌و پرسانه‌ی ده‌یخاته‌ڕو، پرسی قه‌ره‌بوكردنه‌وه‌ی زیانلێكه‌وتوانی خورماتو ده‌بێت.\nجه‌ختی كرده‌وه، له‌ڕێگەی پارێزگاری سه‌لاحه‌دینیه‌وه هه‌وڵی جێبه‌جێ كردنی ئه‌و پڕۆژانه ده‌ده‌ن كه حكومه‌تی به‌غدا بڕیاری له‌سه‌ر داون و پاره‌ی پێویستیان بۆ ته‌رخان كراوه، به‌ڵام تائێستا نه‌چونه‌ته بواری جێبه‌جێ كردنه‌وه.


Home›هەواڵ›کوردستان›ئەنجومەنی وەزيران: لە سەرەتای ساڵی نوێ سێ يەکەمەکان دادەمەزرێن\nجوتيار عادل وتەبێژی حکومەتی هەرێمی کوردستان رایگەیاند: دوای گفتوگۆ و پێشکێشکردنی راپۆرت لەلایەن وەزیری خوێندنی باڵا، مەسرور بارزانی، سەرۆکی حکومەتی هەرێمی کوردستان رەزامەندیی دەربڕی بۆ دامەزراندنی ئەو دەرچووە یەکەم و دووەم و سێیەمانەی کە لە ساڵی خوێندنی 2016 – 2017 دەرچوون و ژمارەیان نزیکەی 1390 خوێندکارە، لە سەرەتای ساڵی نوێ بڕيارە دابمەزرێن.\nناوەڕۆکی کۆبوونەوەکەی ئەنجومەنی وەزيران:\nئەمڕۆ چوارشەممە 1ی دیسەمبەری 2021 ، ئەنجومەنی وەزیرانی هەرێمی کوردستان بە سەرۆکایەتی مەسرور بارزانی سەرۆک وەزیران و ئامادەبوونی قوباد تاڵەبانی جێگری سەرۆک وەزیران، کۆبوونەوەی هەفتانەی خۆی ئەنجامدا.\nلە دەستپێکی کۆبوونەوەکەدا ، سەرۆکی ئەنجومەنی وەزیران، بەناوی ئەنجومەنی وەزیرانەوە ، پرسە و سەرەخۆشی ئاراستەی بنەماڵە و کەسوکاری ئەو پێشمەرگە قارەمانانە کرد کە لە چەند ڕۆژی ڕابردوودا لە دەڤەری گەرمیان، لە هێرشی تیرۆریستانی داعش شەهیدبوون، سەرۆکی حکومەت گوتیشی لە گەڵ هێزەکانی حکومەتی فیدرالی و هێزەکانی هاوپەیمانان لە پەیوەندی بەردەوام داین بۆ ڕێگڕیکردن و نەهێشتنی ئەو مەترسییانە بۆ سەر هێزی پێشمەرگە وداواش لە حکومەتی فیدڕاڵی کرا بۆ برەودان بە هەماهەنگیی سەربازیی و ئاسایش لەم بوارە تا ڕووبەڕووی ئەم هێرشە تیرۆریستانە ببینەوە، کە مەترسیەکی گەورەیە لە سەر هەموولایەک.\nپاشان شۆڕش ئیسماعیل وەزیری كاروباری پێشمەرگە، تیشکی خستە سەر سەردانیان بۆ سەنگەرەکانی پێشمەرگە لە دەڤەری گەرمیان و ئەو ناوچانەی ڕووبەڕووی هێرشی تیرۆریستانی داعش بوونەوە ، وەزیری پێشمەرگە ئاماژەی بەوەدا کە ئەو ناوچانە، بۆشایی ئەمنیان تێدایە، لەم ڕووەوە چەند داواکاریی وپێشنیارێکی پێشکەش کرد بۆ تۆکمەکردنی زیاتری سەنگەرەکانی پێشمەرگە و دابینکردنی پێداویستیيەکان.\nئەنجومەنی وەزیران جەختی لە جێبەجێکردنی پێشنیارەکانی وەزیری پێشمەرگە وچارەسەرکردنی کەموکوڕییەکان و گرفتەکانی پێشمەرگە کردەوە، سەرەڕای گرتنەبەری ڕێکاری پێویست لە لایەن وەزارەتی پێشمەرگە بە هەماهەنگیی زیاتر لە گەڵ هێزە فیدراڵییەکان و هێزەکانی هاوپەیمانيی نێودەوڵەتی، بۆ کەمکردنەوە و سنوودارکردنی دەرفەتەکانی گەشەکردنی داعش لەو ناوچانە کە تەنها مەترسی نین بۆ هەرێم وعێراق، بەڵکو سەرچاوەی مەترسین بۆ ناوچەکە وجیهان بە گشتی.\nبڕگەی دووەمی کۆبوونەوەکە، بريتی بوو لە پێشنیاری دامەزراندنی سێ یەکەمەکانی سەر ئاستی کوڵێج و بەشەکانی زانکۆ و پەیمانگا حکومییەکان لە دەرچووانی ساڵی خوێندنی 2016-2017 لە سەر میلاکی وەزارەتی خوێندنی باڵا و توێژینەوەی زانستی کە لە لایەن ئارام محەمەد قادر وەزیری خوێندنی باڵا و توێژینەوەی زانستی خرایەڕوو. ئەنجومەنی وەزیران، بڕیاریدا کە لە سەرەتای ساڵی نوێی 2022 دابمەزرێن.\nپاشان کوێستان محەمەد وەزیری کارو کاروباری کۆمەڵایەتی، ڕاپۆرتێکی دەربارەی دەستی کاری بیانی لە هەرێمی کوردستان و دەرفەتەکانی جێگرتنەوەیان بەدەستی کاری خۆماڵی و پەرەپێدانی ناوەندەکانی وەزارەت لە بواری ڕاهێنانی پیشەیی و هەوڵەکانی وەزارەت لە بواری گەڵاڵەکردنی دوا ڕەشنووسی پڕۆژە یاسای نوێی کار و پڕۆژە یاسای نوێی خانەنشینی و دەستەبەری کۆمەڵایەتی و بارودۆخی چاکسازییەکان لە هەرێمی کوردستان .\nئەنجومەنی وەزیران، جەختی لە گرنگیی زیاتر ڕەخساندنی هەلی کار کردەوە لە کەرتی تایبەت و دابینکردن و ڕێکخستنەوەی گشت مافە یاساییەکانی کرێکار و کارمەندانی کەرتی تایبەت بە شێوەیەک کە مافی خانەنشینی و بیمە و دڵنیاییان پارێزراو بێت، هەروەک لە کارنامەی کابینەی نۆیەمی حکومەتی هەرێمی کوردستان جەختی لە سەر کراوەتەوە، بۆ ئەم مەبەستەش ئەنجومەنی وەزیران بڕیاریدا، بە ڕاسپاردنی لیژنەیەکی تایبەتمەند لە وەزارەتە پەیوەندیدارەکان بە سەرپەرشتی جێگری سەرۆکی ئەنجومەنی وەزیران، بۆ بەدواداچوون و لێکۆڵینەوە لەم بابەتە، کە جێگەی بایەخی حکومەتە و جێبەجێکردنی ئەو یاسایانەی ئێستا بەرکارن کە هاوکارن لەمبارەیەوە، هەروەها پەلەکردن لە گەڵاڵەکردنی پڕۆژە یاسای کار و خانەنشین و دەستەبەری کۆمەڵایەتیی نوێ، کە کاری باشی لەسەرکراوە بەجۆرێک کە مافی کرێکاری تێدا پارێزراوبێت و هاندەربێت بۆ ئارەزووی کارکردن لە کەرتی تایبەت و ڕەخساندنی هەلی کاری زیاتر و ڕێکخستنەوەی دەستی کاری بیانی، لە چوارچێوەی ئەو یاسا نوێیانەدا.\nلە بڕگەی کۆتایی کۆبوونەوەکەدا، بێگەرد تاڵەبانی وەزیری کشتوکاڵ و سەرچاوەکانی ئاو ، پێشنیارێکی سەبارەت بە درێژکردنەوەی ماوەی دیاریکراو بۆ پرۆسەی قەرەبووکردنەوەی ئەو جووتیارانەی کە خاوەنی گرێبەستی کشتوکاڵین یان بڕیاری دابەشکردنی زەوییان هەبووە و زەوییان کەوتووەتە ناو سنووری شارەوانییەوە خستەڕوو، ئەنجومەنی وەزیران، سەرەڕای جەختکردنەوە لە قەرەبووکردنەوەی یاسایی هاووڵاتیان، پێشنیاری وەزارەتی کشتوکاڵ و سەرچاوەکانی ئاوی پەسەندکرد بۆ پێدانی دەرفەتێکی تر بۆ ماوەی سێ مانگ بۆ بەردەوامبوونی پرۆسەکە و قەرەبووکردنەوەی خاوەن مافەکان.


Home›هەواڵ›کوردستان›لیژنه‌ى باڵاى بەره‌نگاربونه‌وه‌ى كۆرۆنا رێنمایی ته‌ندروستی بۆ مزگه‌وته‌كان بڵاوکردەوە\nلیژنه‌ى باڵاى بەره‌نگاربونه‌وه‌ى كۆرۆنا رایدەگەیەنێت: پێویستە هاووڵاتیان خۆیان به‌رپرسیاریه‌تى هه‌ڵبگرن بۆ پابەندبوون و جێبەجێكردنى رێنمایه‌كان سەبارەت مزگه‌وت و شوێنه ئاینیه‌كانى ترى هه‌رێمى كوردستان .\nداواشدەکات مامۆستایانی ئاینی به‌جددى به‌رپرسیاریه‌تى ئایینى و یاسایى له ئه‌ستۆ بگرن و تەواوی رێنماییه ته‌ندروستییه‌كان جێبەجێبکەن.\nحكومه‌تى هه‌رێمى كوردستان بۆ به‌ره‌نگاربوونه‌وه‌ى ڤایرۆسى كۆرۆنا هه‌ر له‌سه‌ره‌تاوه به‌هاوكارى هاوڵاتیانى خۆشەویست هه‌نگاوى پێویستی ناوە بۆ پاراستنى گیانى هاوڵاتیان،سەرەڕای ئەو زەرەروزیانانەی حکومەت لە ڕووی دارای بەری کەوتووە.\nسوپاس بۆ خودای گەورە، کە به‌هۆى ئه‌و بڕیارانه‌ى حكومه‌ت و پابەندیی هاوڵاتیان، به‌به‌راورد له‌گه‌ڵ زۆربەی ووڵاتانى تر، کوردستان کەمترین زیانی پێگەیشتووە.\nوەک دیاریشە ئێستا زۆربەی بواره‌كانى ژیان ئاسایى بوونه‌ته‌وه، به‌ڵام به‌پێی هه‌ڵسه‌نگاندن و توێژینەوە ته‌ندروستییەکان تا ئێستا مه‌ترسى ئه‌م ڤایرۆسه هه‌ر ماوه و کۆتایی پێ نەهاتووە و له هه‌ر كه‌مته‌رخه‌مییه‌ك له جێبەجێنه‌کردنى ڕێنماییه ته‌ندروستییه‌كان، ئەگەری مه‌ترسى بڵاوبوونه‌وه و تووشبوون و زیانى گه‌وره هەیە، هه‌ر بۆیه پێویسته ئاگادارى هه‌موو هاوڵاتیانى خۆشه‌ویست بكه‌ینەوە، كه پێویستە خۆیان به‌رپرسیاریه‌تى هه‌ڵبگرن بۆ پابەندبوون و جێبەجێكردنى رێنمایه‌كان سەبارەت مزگه‌وت و شوێنه ئاینیه‌كانى ترى هه‌رێمى كوردستان .\nلە کۆتاییدا سوپاسى زۆرمان پێشکەشی مامۆستایانى به‌رێزى ئایینى و نوێژخوێنان دەکەین و داوایان لێ ده‌كه‌ین، كه به‌جدى به‌رپرسیاریه‌تى ئایینى و یاسایى له ئه‌ستۆ بگرن و تەواوی رێنماییه ته‌ندروستیه‌كان جێبەجێ بکەن.\nلیژنه‌ى باڵاى بەره‌نگاربوونه‌وه‌ى


بەرزان محەمەدە سوورە: كۆچی گەنجان و كاریگەریەكانیان لەسەر دواڕۆژی وڵات/ بەشی سێیەم. – WTARIKURD\nبەرزان محەمەدە سوورە: كۆچی گەنجان و كاریگەریەكانیان لەسەر دواڕۆژی وڵات/ بەشی سێیەم.\nبنەماكانی كۆچكردن :\nA- كۆچكردن بۆ ڕووی تێدەكات لە شوێنی بنەجێی (لێهاتن)(أصلی)، هۆكارەكانی ئەوێ‌چین. وەك لە سەرەوە تیشكم خستەسەر هەندێكیان, بواریی ئابووریی هۆكارە بۆ چونی گەنجان بۆ ئەو وڵاتانەی، كەبواری ئابووریان تێدا ڕەخساوە و گوزەرانی بەرز بەخۆوەدەگرن.\nB- ناسەقام گیری، لە ناوچەكەو دەورووبەردا فاكتەرن، كە هاوڵاتیان هەست بە ئارامی نەكەن و بەردەوام لە دڵە ڕاوكێو قەلەقی دابژن، بۆیە ناچاری كۆچكردنن بۆ ئەو شوێن وجێگایانەی، كە هەست بەئارامی و ئەمنیەتی ژیانكردن دەكەن.\nC- لەهەمووی كاریگەرتر جەنگی داعشە كاریگەری سەرەكی و ڕاستەوخۆی لەسەر ئاسیاو ئەفریقا داناوەوهەراسانی جەنگی وای كردووە,كە هاوڵاتیان لەڕووی دەروونی و جەستەیی بڕووخێن و ناچار كۆچ بكەن بۆ ئەوشوێنانەی، كە بزانن تێیدا ئارامی دەستەبەر دەكەن و دەگەن بەئاسوودەیو خۆش نوودی, ئەم جەنگە بنەمایەكە، بۆ ئەوەی هاوڵاتیان خەم سارد بكات لەسەر وڵات و خاك ونیشتیمان و ئیتیمایان بۆ نەمێنێت و لەئەنجامی نەمانی ئەمن وئاسایش و گرتن و كوشتن لەڕادەبەدەر تێپەڕی كرد, ئەوە هاوڵاتیان خۆیان پێناگیرێت و كەسیش نابینن, كەبەرگریان لێبكات و جەوهەری بەرگری نەكردن بۆ خودی تاك جەمسەری دەسەڵات و كورسی ئەوان دەگێڕنەوە، بۆیە ئەنجامی ئەوان كۆچكردنە, لەم كۆچكردنەش، كە بە ڕیگای مەرگدا دەڕۆن یان دەگەن بەو وڵاتەی، كە خۆیان دەیانەوێت یان لەڕێگادا مەرگ مەودایان نادات بگەن بەو شوێنەی، كەئامانجی دواڕۆی ژیان كردنن تێیدا.\nD- نەبوونی متمانە لەنێوان لایەنەكاندا كاریگەری ڕاستەوخۆی لەسەرهاوڵاتیان جێهێشت، وەك : عێراق كەلایەنەكان لەنێوان یەكتریدا متمانەیان بەیەكتری، نییە, هەمان واتاش بۆ وڵاتی سووریا، كە هیچ حزبێك كورسی دەسەڵات بۆ ئەویتر بەتەمای چۆڵكردن نییە. هەرێمی كوردستانی باشوور, لەئەنجامی بێمتامەنەیی، نێوان حزبەسیاسیەكان, هاوڵاتیان بڕوایان بەدەسەڵاتی خۆجێی سەركردەكانی خۆیان نەماوە,چونكە لەلایەن بەشێك لەخەڵكی كوردستان بەتایبەت ئەوانەی ڕێگای دەرەوە دەگرنەبەر، كە لەنێوان بەرداشی ژیان و مەرگ دان,ئەوە متمانەی بەحزبەكان و نەبەسەركردەی حزبەكان نەماوەو بۆیە ئەم ڕێگا سەختە دەگرێتەبەر،چونكەلەسەركورسی دەسەڵات دووبارە هاوڵاتیانیان گەڕاندەوە دۆخێك، كە تێیدا هەست بەمەترسی شەڕی ناوەخۆبكەن، ئەمەش دەرگاكەی زیاتر بۆ هاوڵاتیان واڵاتر كرد، كەكۆچ بكەن ,چونكە ئەوگەنجانەی، كە تا ئەوكاتە متمانەی ماڵەوەیان هی دایك وباوكیان بەدەست نەهێنابوو, بۆكۆچكردن ,ئەوە ئەمجارە بەهەزاران دایك و باوك ڕەزامەندی خۆیان نیشاندا بۆئەوەی ڕۆڵەكانیان بەرەو هەندەران بڕۆن, كەتووشی مەرگیش ببنەوە نەك بەدەستی براكانیان بكوژرێن. چونكە ئەوان بەخۆیان ئەو مەینەتیەی، كەلەشەڕی ناوەخۆدا ڕوویدا بینیان تاڵاییەكەیان چەشت, بۆیە دەیانەوێت جارێكی تر منداڵەكانیان دەستیان نەچێتەوە خوێنی یەكتر؟؟!\nE- چاولێكەری ,ئەمەش بۆتە هۆكار, بۆ ئەوەی گەنجان چاو لەیەكتری بكەن بۆ كۆچكردن بۆ ئەورووپا. چونكە دەبینیت، كە هاوڕێكەی لە ئەنتەرنێت و فەیسبووك ئەوشوێن وجێگایانەی، كە دەبنە سەرنج ڕاكێشكردنی گەنجان، بڵاو دەكاتەوە,یان لەكەناڵە ڕاگەیاندنەكان ئەو جێگایانە نیشان دەدات، كە سەرنجی گەنجان كێش دەكات, وهەرزەكاران بەدوای ئەم وێنە سیحراویانەدەكەون.\nF- هۆكاری كۆچ كەر، مەبەستی ڕووتێكراو بۆ ئەو وڵاتانەی، كە سەرنج و مێشكی بەلای خۆیدا كێشكردووەو نقۆنقۆی ناو هاوڵاتیانیش, وادەكات، كە گەنج وهەرزەكاران زۆر گوێ نەدەنە ئامانج و دواڕۆژ و بەرژەوەندیەكانیان, و هەر ئەوەندە هەیە، كەبەرگوێ‌دەكەوێت، كە باس باسی ڕۆیشتنە، بۆیە زۆرێك هەرلەڕێگا پەشیمان دەبنەوە. بەڵام بۆئەوەی قسەی خۆی بگێنێتە جێ ئەوە ناچارە بڕوات، ڕەگەزی هاوبەرامبەریش هۆكارێكە بۆئەوەی، كە گەنجان لەڕەگەزی نێر زیاتر كۆچ بكەن , چونكە گەنجی ئێستا هیچ شكنابات كچانیش ئەوەندە قرت ومرتیان هەیەو ئەوةندە باڵ بۆ كوڕەكە درووست دەكات ناچارەكوڕەكە بیر لەچونە خاریج بكاتەوەو لەكن كچەكە بیدركێنێت یان زۆر جار هەروەك قسەیەك لەگەڵ كچ لەدەمی دێتە ،دەروو لێی دەبێتە حەیبەو دواتر نەفسیەتی والێدەكات، كەبەناچاری كۆچ بكات و ڕوو لە ئەورووپا بكات. لەوێش سەرەنجام ئاسوودەنابێت.\nG- بواری شەڕ, بەهۆكاری سەرەكی دادەنرێت,بۆ ئاسیا و ئەفریقا، كە بەردەوام لە جەنگی ناوەخۆیی دان، هاوڵاتیان لەم باروودۆخە بێزار بوونە, ئەمەش وادەكات كە بیر لەكۆچكردن بكەنەوەو ڕوولەو وڵاتانەبكەن، كەسەركردە سیاسی و خەم خۆرەكانیان توانیویانە جەنگ لەوڵاتانی خۆیان دووربخەنەوە.\nهۆكاری پێشكەوتن و ئاسانكاری بۆ كۆچكردن :\n1- كۆچكردن هۆكاری وەك پێشكەوتن، ئاسانكاری ڕێگە، ڕێگەخۆشكردن, ڕێنوێنی كردن، هاندان و ڕیكالامكردنی كۆمپانیاكان، خاوەنكارەكان، ڕێكخراوەكانیش, هۆكارن بۆ ئەوەی هاندەربن بۆ ئەوەی خەڵك زیاتر كۆچ بكەن، بێ گوێدانە بەرژەوندیی گشتی و نەتەوەیی وخێزانی، تەنها ئامانجی ئەوانە بەدەستهێنانی سەرمایەیە, نەك ئەوان خەمخۆری خەڵك بن.\n2- بواری پێش كەوتن و تەكنەلۆجی, نیشان دانی لەبوارە جۆر بەجۆرەكاندا, ڕیكلام كردن و مقۆمقۆی ناوهاوڵاتیان و ڕێگا خۆش كردن و هەست كردن بە هاوڵاتی پلە دوو, لە بواری ئابووری و تەكنەلۆجی و نەبوونی هیچ دەرفەتێك بۆ ئەوەی ژیانی خۆی پێ پێش بخات, دەبنە هۆكاری كۆچكردن و دووركەوتنەوە, لە وڵات وگەڕانەوەی لەبەردەم دا قورس دەبێت.\n3- هۆكاری هەستكردن بە بێزاری و سەخڵەتكردن, دەبێتە هۆی كۆچكردن، چونكە لە وڵاتانی سێیەم یان دواكەوتووەكان یان تازەپێگەیشتووەكان هاوڵاتیان لەقۆناغی پلەیەك و پلەدوو دان و پلە دوو,بەردەوام لەدڵەڕاوكێ دادەژیت و هەست بەبێزاری ژیانكردن دەكات. گۆشەگیری لەكۆی بەرنامەی ژیانی ئەودا ڕەنگی داوەتەوە, لەناو كۆمەڵگةدا، كەدبینیت پلەیەكەكان هەر ڕۆژەو ڕەنگێك و ئۆتۆبیل لە بەیانی و نیوڕان و ئێواران دا گۆڕانی بەسەردادێت, ئەوە دەبێتە هۆی تووش بوون بەبواری دەروونی و لەنێو كایەكۆمەڵایەتیەكان هەست بەبێزاریو سەخڵةت كردن دەكات، ئەوەی پەنای بۆ دەبات تەنها ڕۆیشتنە وڵات جێهێڵان. پەرەسەندنی هەستكردن بەنارەزایی, یان هەستكردن بەتەنگی و سەخڵەتی، ئەمانەش پێویستیان هەیە بەوەی كە ئەم هەستانە، وردە وردە خاو بكرێنەوەو هەوڵبدرێت خواست و داخوازیەكان و پێداویستیەكانیان بۆ دەستەبەربكرێت. دووبارە هەوڵی بنیات نانەوەی دەورووبەر بدرێت و لەو هەستانە خاڵی بكرێنەوە, كەئەمڕۆ گەنجان گرتوویانەبەر.\n4- ڕیكلام كردن, پڕوپاگەندە ئاسانی هاتووچۆكردن و ڕێگەی باش وەك ئێستا دەبینین، كە لەسایتە ئەلكترۆنیەكان، بەشێوەیەكی بێپەردا ڕیكلام بۆ بردنی گەنجان دەكەن، هاندانی هاوڵاتیان بۆكۆچكردن,لەلایەن خاوەن كارەكان، كۆمپانیاكان، ڕێكخراوەكانی كار وبەڕاستی ئەوەی لە ڕاگەیاندنەكانی ناوەخۆی هەرێم بەدی دەكرێت، بەشێوەیەكی زۆر كاریگەر ریكلام بۆ چوونی كۆچبەران دەكەن، لە زۆرێك لە كەناڵەكان تەنها كار لەسەر ئەو وڵاتانە دەكەن بەشێوەیەكی ڕاستەوخۆ، كە مافی پەنابەری بە هاوڵاتیان دەدەن ئەمەش زیاتر هاندانی گەنجانە، بۆ ڕووكردنە دەرەوە هاندەدەن, گەنجێك بەناوی (A) بەوشێوەیە دواو وتی” من كاتێك خاو دەبمەوە بۆ چوونە دەرەوە، كەسەرقاڵ بم بەكارێك بەڵام كاتێك لەكەناڵەكان دەبیستم، كە ئیقامەدابەش دەكرێت, منیش یەكسەر دێتە سەرمو, و ماڵەوەم تەنگاو دەكەم ئەوانیش زۆر دڵیان بەمنەوەو بەتایبەت دایكم دەڵێت تۆ بڕۆی بێتۆ ناژم ,منیش لەبەردایكم سارد دەبمەوە، چونكە نەخۆشی دڵ و زەختی هەیە بۆیە ئەترسم، كەبڕۆم دایكم لەدەست بدەم و… هیتد.\nبەم شێوەی ئێستا هۆكاریهاتووچۆ پەرەی سەندووە، كۆسپ زۆرن لەبەردەمیان دا تەنها هۆكاری سرووشتی ئاوی ڕێگرنیە لە بەردەمیان، كە ڕاپێچ كردنیان بەرەو مەرگە، بەڵكو هۆكاری مرۆیش، كە رۆژانە چەندین گەنج لەلایەن قاچاخچیەكانەوە دەكوژرێن و زۆر جاریش لەلایەن پەنابەرەكانەوە لەنێوان خۆیان دەبێتە شەڕەچەقۆ ودەستیان دەچێتەخوێنی یەكتری.\n5- نەبوونی دەرفەتی كاركردن، لە بواری كشتوكاڵ, لە لادێكاندا, دەبێتە هۆكاری پاڵنەری كۆچ بەدوای كار, چونكە لەدوای ڕاپەڕینی 1991 دا حكومەت هیچ پلانێكی نەبووە، بۆ ئەوەی پێشكەوتن لەكەرتی كشتوكاڵی بكات, تەنها كاری ئەوە بووە، كە ناوچە كشتوكاڵیەكان لەلایەن بەرپرسە حزبی و حكومیەكان تەلبەند بكات، ناوچە كشتوكاڵیەكانیش لە ڕكابەری دووحزبی تاك جەمسەری بەسەر لایەنگرانی خۆیان دابەش بكەن و هیچ بەهایەك بۆ زەوی كشتوكاڵی نەهێڵنەوە.\n6- جیاوازی ئاستی گوزەران، لە نێوان تاكەكاندا، دەبێتە هۆكاری ئەوەی، كە كۆچ كردن پەرەبسێنێت، چونكە هەردوو وڵاتی دەركەر و پێشوازی كەر, كاردەكەنە، سەر جووڵەی كۆچ كردن، بەوەش ئەو جیاوازیەی، كە لەنێوان هاوڵاتیان دایە، كاردەكاتە سەر ئەوەی، كە بەلێشاو، لە وڵاتی گوزەران نزم كۆچ بۆ وڵاتی گوزەران بەرز بكرێت و ئاراستەكەی بەئەستەم بتوانرێت بوەستێندرێت. بەتایبەت ئێستا لەوڵاتی ئێمە دووچین بوونیان هەیە چینی هەرەبەرز و چینی هەرەنزم، چینی ناوەند لەم وڵاتەدا بوونی نیە بۆیە ئەمە بەفاكتەری سەرەكی دادەنرێت, بۆ كۆچكردن بەوشێوە بەربڵاوە، ئەمەش كارەساتی مرۆیی لەدوادەبێت. چونكەهەر وڵاتێك، كە چینی ناوەندی نەما ئەوە پڕمەترسی ترین مەترسی لەسەر ئەم وڵاتەدا دەبێت.\n7- تێڕامانی ڕۆشنبیر و خاوەن بڕوانامەكان و پسپۆڕەكان، بێكاری و دەست نەكەوتنی ئیش وایان لێدەكات، كە بەرەو وڵاتانی تر كۆچ بكەن، لەم وڵاتانەدا هەم كار هەم دواڕۆژیان بۆ دەستەبەر بكرێت، بەتایبەت هەڵسەنگاندنی ڕابردوو، داهاتووش وایان لێدەكات جگە لە كۆچ بیر لەهیچیتر نەكەنەوە.\n8- بیرووباوڕ بۆ چوون و بڕوای ئاینی و سیاسی, دەبنە هۆی كۆچ كردن,بۆ دەربڕینی بیرو ڕای خۆیان و پەیڕەوكردنی ئەو بیروڕایەی، كەخۆی دەی هەوێت. وەك :-ئێستا لەعیڕاق وسوریا بەشێوەیەكی گشتی بەرچاو دەكەوێت.\nماددە و كێش كردنی كۆچ بەران:\nأ-لەو هۆكارانەی، كە هاوڵاتی زۆری بۆ خۆی كێش كرد ئوسترالیا بوو؛ كە لەساڵی 1851 بەهۆی دۆزینەوەی زێڕبوو, كە لەماوەی نێوان دەساڵی 1850 – 1860 دا نزیكەی سێ بەرامبەری خۆی زیادی كرد.یان كۆچكردن بۆ دەست كەوتنی هەلی كار و بواری ژیان و دووركەوتنەوە لە گێژا و ئاڵۆزیەكانی ناوچەكە, بەوئامانجەی كۆچ دەكات بۆ ئەوەی دواڕۆژی خۆی بنیات بنێت. بەڵام بێگومان سەركەوتوو نابێت، وەك پەندێكی كوردی هەیە دەڵێت: “هەم لەهەرێ دەبێت و هەم لەمەڕێش دەبێت”.\nب-شارەزا بوون لەوڵاتانی تر, ئەمیش هۆكارێكە, بۆ كۆچكردنی گەنجان و نەمانەوەیان لە وڵاتی خۆیان(بنەجێ). و بەبینینی ڕووخساری جوانی وڵاتان، بەچاوی خۆیان یان لەڕێگای، كەناڵە ڕاگەیاندكارەكان و جیهانی تەكنەلۆجیاو یان بینینی وێنە سەرنج ڕاكێشەكان، دەبنە پاڵنەر، بۆ ئەوەی كۆچ بكات، چونكە گەنج زۆربەی كارەكانی هیواكانی لە ڕووخساری چەند وێنەیەكدا دەبینێتەوە, ئەمریكاو ئەورووپا نیشاندانی سیحاروی خۆیان، بەچاوی هاوڵاتیانی وڵاتانی ئاسیاو ئەفریقا و ئەمریكای لاتینی، ئەم وێنەیەی، كە پیشانی دەرەوەی خۆی دەدەن, هەستێكی پڕلە لەزەت و هەموو غەریزەكان و ویستەكانی مرۆڤی تیادا دەبینرێت, وێنەی سەرزەمینی بەدیهێنانی كۆی ئارەزووەكانە, بەڵام كاتێك، كە دەگەن بەم وڵاتانە هەم وێنەكان و هەم ئارەزووەكانیان دەبن بەسحرو لەبەر هەوڵی بەردەوام بۆ بەدەست هێنانی پاروویێك نان ئەوە بەپاشچوونەوەی غەریزەكانی پێش ئەوەی بیریان بێتەوە، كە ئەوان چۆن هاتوون و چیان لێ بەسەر هات. ئەم باروودۆخەی لەهەرێمی كوردستان هەیە هۆكارە بۆ ئەوەی هاوڵاتیان بەرەو وئەم وێنە سیحراویە كەمەدكێش بكەن. چونکەدەسەڵاتێکی لەرزۆک و نەزۆک بۆ هۆکاری سەرگەردان کردنی هەزاران مروڤی بەهەرەمەندووداهێنەر، کەلێرە ڕێگەی پێنەدرائەم تواناشاراوانەی دەربخات. بۆیەلە وڵاتانی تر سوودی لێوەردەگرن و بۆتەجێگای دڵخۆشییان.\nعیماد عەلی: چۆن ئامانجه‌كانی كاك قادری حاجی عه‌لی دێته‌دی؟\nلوقمان غه‌فوور: میدیاكانی تووشی شۆك كرد، سه‌رۆك تره‌مپ له لیكۆڵین باشتره!


ڕێکەوتنی سەنگین لەگەڵ بەغداد باشترین بژارەی ئێستەی هەریمە | Rwmal | ڕووماڵ\nده‌ستپێك هه‌واڵی كوردستان ڕێکەوتنی سەنگین لەگەڵ بەغداد باشترین بژارەی ئێستەی هەریمە\nڕێکەوتنی سەنگین لەگەڵ بەغداد باشترین بژارەی ئێستەی هەریمە\nعەلی حمە سالحی سه‌رۆکی فراکسیۆنی بزووتنه‌وه‌ی گۆران له په‌رله‌مانی کوردستان ته‌ئکیدی کرده‌وه که ئێستا باشترین بژارده بۆ هه‌رێمی کوردستان بۆ ئه‌وه‌ی تووشی قه‌یرانێکی قووڵ نه‌بێت، ڕێککه‌وتنێکی سه‌نگینه له‌گه‌ڵ به‌غدا چوونکه هیچ که‌سایه‌تییه‌کی عێراقی وه‌ک سه‌رۆک وه‌زیرانی عێراق دڵسۆزانه نایه‌وێت کێشه‌ی هه‌رێمی کوردستان و به‌تایبه‌ت بودجه چاره‌سه‌ر بکات.\nسه‌رۆکى فراکسیۆنى گۆڕان له په‌رله‌مانی كوردستان له نووسینێكدا ده‌ڵێت “له ئیستادا سیاسه‌تێکی ژێرانه و واقعبینانه و باشترین بژارده‌ش بۆ هه‌رێمی کوردستان له‌پێناو ئه‌وه‌ى تووشی قه‌یرانێکی قوڵ نه‌بێت ڕێککه‌وتنێکی سه‌نگینه له‌گه‌ڵ عادل عه‌بدولمه‌هدی چوونکه هیچ سه‌رۆک وه‌زیرانێک وه‌ک عادل عه‌بدولمه‌هدی دڵسۆزانه نایه‌وێت کێشه‌ی هه‌رێمی کوردستان و به‌تایبه‌ت بۆ بودجه چاره‌سه‌ر بکات”.\nحمەسالح ؛نهێنى بڕیاره‌کانى سه‌ربه‌خۆیى فرۆشتنى نه‌وت و شکستهێنانى ئه‌و سیاسه‌ته ئاشکرا ده‌کات و خه‌مڵاندن و هۆکارى گرفت و قه‌یرانه‌کانى ڕابردوو ده‌خاته‌ڕوو به شێوه‌یێک که ئێستا ته‌نیا (10%)ى ئه‌و بڕه‌پاره‌یه‌ى پێشتر باس ده‌کرا وه‌ک داهاتی نه‌وت ده‌گاته وه‌زاره‌تی دارایی.\nعه‌لی حه‌مه‌ساڵح ئه‌وه‌شی خستووه‌ته‌ڕوو: “بۆ ئه‌وه‌ى له”(2020” هه‌رێمى کوردستان تووشی قه‌یرانێکی گه‌وره نه‌بێت “باشترین بژارده ڕێککه‌وتنه له‌گه‌ڵ عادل عه‌بدولمه‌هدی” ئه‌وه‌ش له‌سه‌ر بنه‌ماى دیراسه‌ی ورد، پێشبینی واقیعی و لێکدانه‌وه‌ی ئه‌گه‌ره‌کان پێش دانووستان


پەڕەی خوێنراو: • دابەشکراوەکانی_لینوکس\nدابەشکراوەکانی گنو/لینوکس چین ؟\nپێش کۆچ کردن بۆ جیهانی لینوکس\nبەکارهێنەرانی گنو/لینوکس لەر رووی سیستەمی کارپیکردنیان زۆر بەربڵاوەن. لە بەکارهێنەرێکی ئاسایی بیگرە کە نیازی ڕۆژانەی سیستەمێکی کارپێکردنی بۆ گەمە و یاری گەرەکبێت تا بەکارهێنەری پێشکەوتوو کە بۆ تاقیکردنەوەی هاکی تۆڕ یان ڕاژە و … هتد ، لەم سیستەمی کارپێکردنە سوود دەبینن.هەر بۆ ئەم مەبەستە کۆمپانیای زۆر هەن کە بە پێی نیازی گرووپی کۆمپانیاکەیان دابەشکراوەیێک یان دیستربیوشێنێک1) ، درووستدەکەن. دەرسەدێکی زۆر لەم دابەشکراوانە بەلاش و خۆڕایین کە بەکارهێنەران دەتوانن بە ئاسانی دایمەزرێنن. بۆ وێنە لێرە دەتوانن زۆرتر لە ۴۰۰ دابەشکراوەی گنو/لینوکس دابگرن و بیانناسێنن.\nلێرە دەتوانن زانیاری لە دەربارەی هەر یەک لە دابەشکراوەکانی گنو/لینوکس بخوێنن.\nهەر وا دەزانن کە مێشکی سیستەمی کارپێکردن لە لینوکس پێی دەڵێن کێرنێڵ یان ناوەرۆک.دابەسکراوەیێکی تەواوی لینوکس بە پڕی بریتییە لە کیرنێڵ و چەندین ئەپ و ئامراز کە هەرکامێکیان ئەرکێکی تایبەت بە خۆیان هەیە. هەر دابەسکراوەییک بۆی هەیە کە لەسەر کیرنێڵی وشانی جیاواز دیزاین کراوە. بۆ وێنە دابەشکراوەی RHEL 6 لە سەر بنەمای کێرنێڵ یان ناوەرۆکی 2.6.32 کە کەمێ کۆنەیە و پایدار گرساوە.\nلە بواری روخساری ڕومیزی هەر یەک لەم دبەسکراوانە تایبەتمەدی خۆی هەیە. بۆ وینە رووخساری ڕومێزی Unity لە دابەشکراوەی ئوبونتو2) سازکراوە،کارکردنیکی سادەی هەیە کە بەکارهینەر لەم ڕوومێزییە نیازی بە کارکردن بە ترمیناڵ نابێت.بۆ وینە ئێلێمێنتری خۆی لە پانسێئۆن سوود وەردەگرێت.\nپێش ئەوە بچینە جیهانی لینوکس دەبێ بزانین چ دابەسکراوەیێک بۆ ئێمە گونجاوە. بۆ ئەم مەبەستە دەبێت ئەم چەند پرسیارە لە خۆمان بکەین:\nئایا من بەکارهێنەرێکی پێشکەوتووم ؟\nئایا من خوازیاری دێسکتۆپێکی گرافیکی بەهێزم یان جیاوازی نییە؟\nئایا لینوکسم نۆ سێرڤێر گەرەکە یان دێسکتۆپ؟\nچ نەرمەکالایێک بۆم گرنگە ؟ نەرمەکالای ڕاژە،دەستکاریکەری دەنگ،دەستکاریکەری دەق و… .\nقەبارەی هاردەکەم چەنێکە ؟\nئایا پێویستە کێرنێڵ دەستکاری بکەم؟\nڕەقەکالاکای من چ تایبەتمەندیێکیان هەیە؟\nئایا نیازم بە پاڵپشتی درێژخایەن هەیە یان بۆ مایەێکی کەم سوود لە لینوکس دەگرم ؟\nگەر بەکارهێنەریکی سەرەتایین پێشنیاردەکەین کە لە وشانی Linux Mint, Ubuntu یان Deepin کە رووخساری گرافیکی بەهێزیان هەیە سوود ببینن.گەر لە بەکارهێنەرێکی مامناوەندین پێشنیار وشانی Debian یا Fedoraیە.گەر بەکارهینەری پێشکەوتوون و خەریکیSystem Administration(بەرێوەبەری سیستەمن) پێشنیار Gentooدەکەین.\nگەر ئیشی سێرڤێر یان ڕاژە دەکەن بۆ وێنە پێشنیار دەکین سەرەتا بزانن کە بە کۆمێنت کار دەکەن یان شێوازی گرافیکی .Ubuntu Server بە سێوازی کۆمێنتە واتە دەق بەڵام دەتوانن پاکەتی GUI3) لەسەری دامەزرێن کە شێوازی گرافیکی بدات نەبە سێرڤێرەکەتان.لە بواری ڕاژە یان سیرڤێر زۆر دابەشکراوە هەن وەک CentOS نەرمەکالاو ئامرازی سێرڤێریان تێدا گونجاوە کە بە کرتەیێک دەتوانن دایانمەزرینن بەڵام لە Ubuntu و Debian خۆتان دەبێ ئامرازەکان و پێداویستیەکانی سێرڤێریان لۆ دامەزرێنن.\nGUI : کورتکراوەی Graphical User Interfaceبە مانای رووخساری گرافیکی بۆ بەکارهینەرە یان ژینگەی دێسکتۆپ\nدابەشکراوەکانی_لینوکس.txt · دوایین دەستکاری: 2018/01/30 22:04 نووسەر qezwan


سوپرایز نییه، سه‌در خواستی ده‌نگده‌رانی جێبه‌جێكردووه | نیقاش\nئه‌نجامی هه‌ڵبژاردنی په‌رله‌مانی عێراق چه‌ندین سوپرایزی پێبوو به‌ڵام به‌تێڕوانێكی ورد بۆ هیوای ده‌نگده‌ره عێراقییه‌كان له‌دوای قۆناغی داعش تێبینی ئه‌وه ده‌كرێت ئه‌نجامه‌كان لۆجیكین.\n17.05.2018 | به‌غدا\nئێواره‌ی یه‌كشه‌ممه‌ی رابردوو كۆمسیۆنی باڵای هه‌ڵبژاردن ئه‌نجامی به‌رایی هه‌ڵبژاردنی په‌رله‌مانی عێراقی راگه‌یاند كه خولی چواره‌میه‌تی له دوای ساڵی 2003 وه. به‌یانی رۆژی دواتریش به‌ڕوونی دیاربوو كه هه‌موو لایه‌كی وڵات گۆڕانكارییه‌كی سیاسی گه‌وره‌یان هه‌ست پێكردووه، كاتێك بینیان ئاستی جه‌ماوه‌ری چه‌ند سه‌ركرده‌یه‌كی سیاسی كه به‌درێژایی ده‌یه‌ی رابردوو یاوه‌ریان كردوون، پاشه‌كشه‌ی كردووه، هاوكات لایه‌نگرانی حزبه سه‌ركه‌وتووه‌كان رژانه سه‌ر شه‌قامه‌كان بۆ ده‌ربڕینی دڵخۆشی سه‌ركه‌وتنی حزبه نوێیه‌كانیان.\nموقته‌دا سه‌در سه‌ركرده‌ی جێمشتومڕی شیعه كه ده‌مێكه ناوی په‌یوه‌ست كراوه به ساڵانی توندوتیژی تایفی‌و به‌درێژایی چه‌ند ساڵی رابردوو چووه‌ته نێو زنجیره‌یه‌ك گۆڕانكارییه‌وه كه دیارترینیان وه‌ستانه‌وه بوو له‌دژی هه‌ژموونی ئێران له وڵاتدا، پله‌ی یه‌كه‌می هه‌ڵبژاردنی به‌ده‌ستهێناوه‌و (54) كورسی له كۆی (328) كورسی به‌ده‌ست هێناوه.\nهاوكات هه‌مووان تووشی شۆك بوون كه حه‌یده‌ر عه‌بادی سه‌رۆك وه‌زیران پله‌ی سێیه‌می به‌ده‌ست هێنا‌و (42) كورسی برده‌وه، چونكه ئه‌و كه ئاسته جه‌ماوه‌رییه‌كه‌ی هه‌ڵكشا‌و به پیاوی ئه‌ركه قورسه‌كان ناسرا له كاتێكدا حوكمی وڵاتی كرد كه سێیه‌كی خاكه‌كه‌ی له‌ژێر ده‌سه‌ڵاتی توندڕه‌واندا بوو، قه‌یرانێكی دارایی توندیش هێنده‌ی نه‌مابوو حكومه‌ت بڕوخێنێت، چاودێران پێیان وایه شایانی ئه‌نجامێكی باشتره له هه‌ڵبژاردندا.\nدوا به‌دوای سه‌در هاوپه‌یمانی "فه‌تح" به سه‌ركردایه‌تی هادی عامری به پله‌ی دووه‌م هات، ئه‌ویش هاوپه‌یمانییه‌كه ئه‌و گرووپه شیعانه‌ی له‌خۆگرتووه كه به نزیكیان له ئێران ناسراون‌و (47) كورسی به‌ده‌ستهێناوه، "ئیئتیلافی ده‌وڵه‌تی یاسا"ی به‌سه‌رۆكایه‌تی نوری مالیكی له پله‌ی چواره‌مدا هات به ته‌نیا (25) كورسی كه دروشمی هه‌ڵبژاردنی نه‌هێشتنی پشككاری‌و هه‌نگاونان به‌ره‌و حكومه‌تی زۆرینه بوو، چونكه نزیكه‌ی دوو له‌سه‌ر سێی كورسییه‌كانی له‌ده‌ستدا كه له ساڵی 2014دا به‌ده‌ستی هێنابوون‌و ژماره‌یان (92) كورسی بوو، هاوكات پێویستیشی به (164) كورسییه بۆ به‌دیهێنانی ئامانجه‌كه‌ی.\nله لایه‌نی سوننه‌و كوردیشدا سوپرایزێكی گه‌وره‌ی ئه‌وتۆ رووی نه‌دا، چونكه ئیئتیلافی "وه‌ته‌نییه" به سه‌ركردایه‌تی ئه‌یاد عه‌لاوی پارێزگاری له (21) كورسییه‌كه‌ی خۆی كرد، هاوپه‌یمانی "قه‌رار"یش به سه‌ركردایه‌تی ئوسامه نوجێفی (13) كورسی به‌ده‌ست هێنا، هاوكات هه‌ردوو حزبه كوردییه‌كه "یه‌كێتیی نیشتمانیی كوردستان"و "پارتی دیموكراتی كوردستان" زۆرینه‌ی كورسییه‌كانی هه‌رێمی كوردستانیان به‌ده‌ست هێنا.\nبه‌ڵام پێشهاته سه‌رنجڕاكێشه‌كه له لایه‌نی شیعه‌دا بوو، چونكه ئه‌نجامه‌كان ئاماژه بۆ راستییه‌كی ئاشكرا ده‌كه‌ن به‌وه‌ی حزبه شیعه ته‌قلیدییه فه‌رمانڕه‌واكان كه بریتین له حزبی "ده‌عوه"و "حیكمه" به سه‌رۆكایه‌تی عه‌ممار حه‌كیم (19) كورسی، ئاستی جه‌ماوه‌رییان زۆر دابه‌زیوه له‌به‌رژه‌وه‌ندی هێزی شیعه‌ی نوێ كه بریتین له هاوپه‌یمانی سه‌در له‌گه‌ڵ شیوعییه‌كان كه دیارده‌یه‌كی سیاسی ده‌گمه‌نه له مێژووی وڵاتدا، هه‌روه‌ها هاوپه‌یمانی "فه‌تح" كه ئه‌و گرووپه شیعانه‌ی له‌خۆگرتووه كه له‌دژی "داعش" جه‌نگاون‌و پێشتر به‌شدارییه‌كی سیاسی كارایان نه‌بووه.\nفایه‌ق شێخ عه‌لی سه‌رۆكی لیستی "ته‌مه‌دون" پێی وایه "ئه‌نجامی هه‌ڵبژاردن شۆككه‌ر‌و سوپرایزه بۆ كوتله گه‌وره‌كان، به‌ڵام ئاساییه كاتێك هاوتای ئه‌و نیگه‌رانییه جه‌ماوه‌رییه به‌رفراوانه‌ی به‌رامبه‌ر حزبه فه‌رمانڕه‌واكان له‌ئارادایه".\nچه‌ند هه‌فته‌یه‌ك به‌ر له واده‌ی هه‌ڵبژاردن عێراقییه‌كان نائومێد دیاربوون له ئه‌گه‌ری به‌دیهاتنی گۆڕانكارییه‌كی سیاسی، كاتێكیش پرسیار له هه‌ر عێراقییه‌ك ده‌كه‌یت سه‌باره‌ت به هه‌ڵوێستی له‌سه‌ر سیاسه‌ت، ده‌ڵێت: "هه‌ست به بێزاری ده‌كه‌ین له ده‌موچاوه سیاسییه كۆنه‌كان‌و ده‌موچاوی نوێما ده‌وێت كه به‌گه‌نده‌ڵی پیس نه‌بووبن" به‌ده‌یان راپرسیش ئه‌مه‌یان پێش هه‌ڵبژاردن دووپات كردووه‌ته‌وه، نائومێده‌كان دابه‌شبوون بۆ دوو گرووپ، یه‌كه‌میان به‌شداری له هه‌ڵبژاردندا كرد‌و دووه‌میش بڕیاری بایكۆتی دا.\nئه‌نجامی هه‌ڵبژاردن ته‌واو هاوئاوازی هه‌ستی عێراقییه‌كان بوو، چونكه حزبه ته‌قلیدییه كۆنه‌كان هه‌ڵبژاردنیان دۆڕاند، له‌كاتێكدا هاوپه‌یمانی شیعه‌ی نوێ براوه بوون ئه‌گه‌رچی مایه‌ی نیگه‌رانی بوو كه كاندیده‌كانیان نه‌ناسراو بوون له‌لای زۆرێك له عێراقییه‌كان، چونكه هاووڵاتیانی عێراق به‌دوای هه‌ر جێگره‌وه‌یه‌كی نوێدا ده‌گه‌ڕان ته‌نانه‌ت ئه‌گه‌ر شاره‌زاییه‌كی سیاسیشیان نه‌بووایه، له‌به‌رئه‌وه له راستیدا ئه‌نجامه‌كان سوپرایز نین به‌لای ئه‌وانه‌وه كه له تێڕوانینی ده‌نگده‌ران له قۆناغی دوای "داعش" تێگه‌یشتبوون، به‌ڵام سوپرایزه بۆ ئه‌وانه‌ی ئه‌زموونه‌كانی پێشووی هه‌ڵبژاردنیان جێبه‌جێكرد به‌بێ ئه‌وه‌ی ئه‌وه له‌به‌رچاو بگرن كه ده‌نگده‌ری ئه‌مڕۆ هه‌مان ده‌نگده‌ری دوێنێ نییه له‌دوای ئه‌و قه‌یرانه ئه‌منی‌و ئابووریانه‌ی به‌ده‌ستیانه‌وه ناڵاندوویه‌تی.\nوه‌ك سه‌ڵاح عوبه‌یدی وته‌بێژ به‌ناوی سه‌در ده‌ڵێت یه‌كه‌م هه‌نگاو كه سه‌در ناویه‌تی دامه‌زراندنی جوڵانه‌وه‌یه‌كی سیاسی نوێیه به‌ناوی "ئیستیقامه" له‌بری "ئه‌حرار"، هه‌روه‌ها بڕیارێكی بوێرانه‌یشی ده‌ركرد كه خۆكاندیدكردنی هه‌موو وه‌زیر‌و په‌رله‌مانتاره‌كانی له‌م هه‌ڵبژاردنه‌دا قه‌ده‌غه كرد، هه‌ندێكیان نیگه‌ران بوون، به‌ڵام سه‌در سووربوو له‌سه‌ر هه‌ڵوێسته‌كه‌ی.\nعوبه‌یدی به "نیقاش"ی وت: "سه‌در له‌گه‌ڵ لایه‌نگرانی به راشكاوی گفتوگۆی له‌باره‌ی ئه‌وه كردووه كه گه‌ل ده‌موچاوی نوێی ده‌وێت‌و داوای له به‌رپرسان كردووه خۆیان كاندید نه‌كه‌ن كه كه‌سایه‌تی سیاسی دیاریشیان تێدایه، هه‌مووانیش به‌وه رازی بوون له سۆنگه‌ی باوه‌ڕبوونیان به‌وه‌ی كۆمه‌ڵگه پێویستی به كاندیدی نوێیه".\nعوبه‌یدی ده‌شڵێت: "له‌نێو ره‌وته‌كه‌دا گفتوگۆی دوور‌ودرێژ كرا سه‌باره‌ت به بڕیاره‌كه‌ی سه‌در، هه‌ندێك وتیان ئه‌وه خۆكوشتنی سیاسیه‌و ده‌بێته هۆی دۆڕانێكی گه‌وره ئه‌گه‌ر ده‌ستبه‌ردرای نوێنه‌ره سیاسییه‌كانمان ببین، هاوكات هه‌ندێكی دیكه وتیان هاوپه‌یمانی به‌ستن له‌گه‌ڵ حزبی شیوعی ده‌بێته مایه‌ی پاشه‌كشه‌كردنی جه‌ماوه‌ره‌كه‌مان، به‌ڵام ئه‌نجامی هه‌ڵبژاردن ته‌واو پێچه‌وانه‌ی ئه‌وه‌ی سه‌لماند".\nسه‌در هه‌ر به‌وه نه‌وه‌ستا كاندیدی نوێ پێشكه‌ش بكات، به‌ڵكو سنووری به‌زاند‌و بڕیاری دا هاوپه‌یمانی "سائیرون نه‌حوه‌لئیسڵاح" له‌گه‌ڵ حزبی شیوعی‌و ئه‌و هێزه مه‌ده‌نییه عه‌لمانیانه پێكبهێنێت كه هاوینی ساڵی 2015 شه‌پۆلێك خۆپیشاندانی جه‌ماوه‌رییان له گۆڕه‌پانی ته‌حریر ده‌ستپێكرد‌و به‌هه‌زاران عێراقی توڕه له ده‌سه‌ڵات چوونه پاڵیان، ئه‌و خۆپیشانده‌رانه هه‌رچه‌نده ئاینی نین، به‌ڵام سه‌دریان هه‌ڵبژارد.\nهه‌مان شت به‌سه‌ر هادی عامریدا جێبه‌جێ ده‌بێت، چونكه ئه‌و كه به یه‌كێك له سیاسییه ته‌قلیدییه شیعه‌كان داده‌نرێت‌و كاریگه‌رییه‌كی سنوورداری هه‌بووه‌و (22) كورسی له‌هه‌ڵبژاردنی پێشوودا هه‌بوو، ئه‌مجاره توانی هاوپه‌یمانییه‌كی نوێ له‌گه‌ڵ ئه‌و گرووپه شیعانه‌دا پێكبهێنێت كه هیچ شاره‌زاییه‌كی سیاسییان نییه، به‌ڵام جه‌ماوه‌رێكی به‌رفراوانیان له نێوه‌نده شیعه‌كاندا هه‌یه پاش ئه‌و سه‌ركه‌وتنانه‌ی به‌سه‌ر "داعش"دا به‌ده‌ستیان هێنا، هه‌روه‌ك سه‌ركرده‌ی گرووپه‌كان به‌ڵێنی ئه‌وه‌یان به عێراقییه‌كان دابوو چۆن توندڕه‌وانیان له به‌ره‌كاندا ده‌ركرد، ئاواش سیاسییه گه‌نده‌ڵه‌كان ده‌ربكه‌ن.\nئه‌و هاوپه‌یمانییه جێمشتومڕه له هه‌ڵبژاردندا به پله‌ی دووه‌م هات‌و (47) كورسی به‌ده‌ستهێنا‌وپێش عه‌بادی‌و مالیكی كه‌وت، ئه‌ویش له‌به‌رئه‌وه‌ی ده‌نگده‌ران بیریان له هه‌ڵبژاردنی حزبی نوێ ده‌كرده‌وه به‌بێ ئه‌وه‌ی زۆر گوێ بده‌نه پاشخان‌و شاره‌زایی سیاسییان، چونكه به‌ساده‌یی ئه‌وان هه‌ست به بێزاری‌و نیگه‌رانی له‌و حزبانه ده‌كه‌ن كه له دوای ساڵی 2003وه ده‌ستیان به‌سه‌ر ده‌سه‌ڵاتدا گرتووه.\nله هه‌مووی سه‌رنجڕاكێشتر له هه‌ڵبژاردندا رێژه‌ی نزمی به‌شداریكردن بوو، چونكه (44.52%)ی ده‌نگده‌ران له‌وانه‌ی مافی ده‌نگدانیان هه‌بوو ده‌نگیان دا كه ژماره‌یان (24.352.253) كه‌س بوو، ئه‌وه‌ش نزمترین رێژه‌ی به‌شداریكردنه له هه‌ڵبژاردندا له ساڵی 2005وه، رێژه‌ی بایكۆتكردن له‌سنووری (15%)دا زیادیكردووه به‌راورد به هه‌ڵبژاردنه‌كانی پێشوو له ساڵانی (2010 – 2014) كه رێژه‌كه گه‌یشته ده‌وروبه‌ری (60%).\nچاودێرانی خۆجێیی ده‌ڵێن ته‌نانه‌ت ئه‌گه‌ر بایكۆتكه‌رانیش به‌شداری بكه‌ن زۆر له ئه‌نجامی هه‌ڵبژاردن ناگۆڕێت، چونكه ئه‌گه‌ر باكۆتكه‌رانی توڕه له حزبه فه‌رمانڕه‌واكان به‌شدارییان بكردایه ئه‌وا حزبه نوێیه‌كانیان هه‌ڵده‌بژارد، به‌هۆی یاسای هه‌ڵبژاردنیشه‌وه هیچیان بۆ نه‌ده‌ماوه‌یه‌وه جگه له هه‌ڵبژاردنی ئه‌و لیستانه‌ی به‌كرداری هه‌ڵبژاردنیان بردووه‌ته‌وه.\nشكانی حزبه فه‌رمانڕه‌واكان ته‌نیا شتی سه‌رنجڕاكێش نه‌بوو، به‌ڵكو ئه‌و سه‌ركرده سیاسییانه‌ش كه كاریزمایان هه‌یه پرشنگی خۆیان له‌چاوی عێراقییه‌كاندا له‌ده‌ست دا، بۆ نموونه نوری مالیكی كه به‌ته‌نیا خۆی له هه‌ڵبژاردنی ساڵی 2010 (624.247) ده‌نگ‌و له‌ساڵی 2014یشدا (721.000) ده‌نگی به‌ده‌ست هێنا، له‌م هه‌ڵبژاردنه‌دا (91.000) ده‌نگی به‌ده‌ست هێناوه.\nهاوكات ئه‌یاد علاوی كه له‌م هه‌ڵبژاردنه‌دا (46.000) ده‌نگی به‌ده‌ستهێناوه، له هه‌ڵبژاردنی ساڵی 2010دا (410.223) ده‌نگ‌و له هه‌ڵبژاردنی ساڵی 2014یشدا (407.537) ده‌نگی به‌ده‌ست هێنابوو.\nسه‌ره‌نجام، ئه‌نجامی هه‌ڵبژاردن ئاماژه‌یه بۆ ئه‌وه‌ی براوه‌یه‌كی راسته‌قنه‌ی گه‌وره بوونی نییه كه بتوانێت پێكهێنانی حكومه‌ت‌و ده‌ستنیشانكردنی سه‌رۆك وه‌زیران یه‌كلایی بكاته‌وه، جیاوازی نێوان حزبه براوه‌كانیش له (10) یان (20) كورسی تێناپه‌ڕێت، له كاتێكدا پێكهێنانی حكومه‌ت پێویستی به (164) كورسی په‌رله‌مان هه‌یه كه ئه‌وه به‌سه‌ر براوه‌كاندا ده‌سه‌پێنێت دانوستانێكی ئاڵۆز بكه‌ن بۆ پێكهێنانی حكومه‌تێكی ئیئتیلافی كه ره‌نگه چه‌ند مانگێك بخایه‌نێت.


کۆدی هەواڵ: 1524\nڕێکەوتی بڵاوکردنەوە: 09:26 - 2021/04/08\nسدقی زیلان یاساناس و سیاسەتوانی کوردی تورکیا لەبارەی گوشاری هاوپەیمانیی دەوڵەت و پارتی نەتەوەپەرستی تورک بۆ هەڵوەشانەوەی پارتی دیموکراتیکی گەلان (هەدەپە) بە کوردپرێسی گوت: هاوپەیمانیی ئاکپارتی و پارتی نەتەوەپەرستی تورک لە ساڵی 2015شدا بۆ هەڵوەشانەوەی هەدەپە پێکهێنرا. هەدەپە پارتێکی خاوەن قوراسیی کوردە لە گۆڕەپانی سیاسیی تورکیا و بەو بۆنەیەشەوە گوشارەکانی سەر ئەو پارتە زیادی کردووە. لە ئێستادا ژمارەیێکی زۆر لە ئەندامان و کادیرەکان و سەرۆکەکانی ئەو پارتە لە زینداندان.\nناوبراو گوتیشی لەبارە ئەم بابەتەوە ئەم دەوڵەت باخچەلی کە سەرۆکایەتیی پارتی نەتەوەپەرستی تورکیا دەکات بە ئاشکرا گوتی کە هەدەپە دەبێت هەڵبوەشێتەوە و لەو ڕێگایەوە کار بۆ نەوعێک گوشاری سیاسی دەکات و دادگاکانی تورکیاش خزمەت بە بەرژەوەندییەکانی دەوڵەت و هاوپەیمانێتیی نێوان ئاکپارتی و مەهەپە دەکات.\nئەو یاساناسە کوردە زیادی کرد: ئەم ڕەفتارەی دەوڵەت و قۆرخ کردنی دەسەڵات نەم هەر لە نێوخۆی تورکیا بۆتە هۆی ناڕەزایی بەڵکوو لە دامەزراوە یاسایییەکان و ڕێکخراوەکانی مافی مرۆڤ لە جیهانیش ناڕەزایی بەرامبەر ئەو بابەتە دەربڕدراوە. لە پەنجا ساڵی ڕابردوودا تورکیا هەوڵی داوە خۆی بگەیێنێتە ئاستی ستانداردەکانی یەکێتیی ئەورووپا و لە سەرەتای دەوڵەتی ئاکپارتیشدا ئەو هەوڵانە دەبینران بەڵام تا دێت دۆخەکە خراپتر دەبێت و بەرامبەر مەسەلەی کورد ئاقارێکی قەیراناوی دەخولقێت.\nناوبراو ئاشکراشی کرد دەوڵەت لە ساڵانی ڕابردوودا سیاسەتەکانی سەرکەوتوو نەبوون و ئاڕشتەی دەوڵەت بەرەو ڕووخان چوو هەر بۆیەش ناچار بوو لەگەڵ پارتی نەتەوەپەرستی تورکدا هاوپەیمانێتی بکات لە ڕاستیدا دەوڵەت ڕێگای دەربازبوونی خۆی بە هاوپەیمانێتی کردن لەگەڵ مەهەپە بینییەوە.\nسدقی زیلان دووپاتی کردەوە هەدەپە پارتێکی خاوەن قورساییە و هەتا زیاتر خۆی وەک پارتێک بۆ تورکیا بناسێنێت بەڵام لە گۆڕەپانی سیاسییە کرودستانیش و لە سەرتاسەری تورکیاش کارتێکەریی فراوانی هەیە و لایەنگر و بەردەنگی ئەو پارتە کوردەکانن.\nئەو سیاسەتوانە کوردەی کوردستانی تورکیا لەبارەی ئەگەری هەڵوەشانەوەی هەدەپە و ڕێکارە سیاسییەکان بۆ پاش ئەو هەڵوەشانەوەیە گوتی: ئێستاش دیار نیە هەدەپە چیی بەسەر دێت. ئایا هەڵدەوەشێتەوە و کادیرەکانی پارتێکی تر دادەمەزرێنن یان خود دەچنە هاوپەیمانێتی لەگەڵ حیزبێکی تر.\nناوبراو گوتیشی ئەگەر دەوڵەت بەردەوام بێت لە هەڵوەشانەوەی هەدەپە یان خود یارمەتیی داراییی هەدەپە ببڕێت لە باری یاسایییەوە هەدەپە قەدەغە دەکات بۆ ئەوەی کەشی سیاسیی دڵخوازی خۆی لە هەڵبژاردنەکاندا دەستەبەر بکات.\nسدقی ززیلان لە کۆتایی بیریشی هێنایەوە کە دەوڵەت باخچەللی بە بێ هەماهەنگی لەگەڵ ئاکپارتی ئەو قسانە ناکات و بە دڵنیایییەوە ئەردۆغان و پارتی دادو گەشەپێدانیش پشتگیریی ئەو بابەتە دەکات و خوازیاری دەرکردنی هەدەدپەیە. ئەگەرچی ئەو ڕەفتارانە دژی پەیڕەوەکانی مافی مرۆڤە بەڵام لایەنی دەسەڵاتدار هەموو شتێک دەکات بۆ سڕینەوەی دژبەران و کوردەکان.


پێشانگایه‌ک له ژێر ناوی ئه‌زموونه تاڵه‌کان له سنه کرایه‌وه - Mehr News Agency\n20 reşemiyê 2017 - 12:33\nNews Code 8359\nده‌ڕوانێته تووش بوون به ماده‌ی هۆشبه‌ر؛\nپێشانگایه‌ک له ژێر ناوی ئه‌زموونه تاڵه‌کان له سنه کرایه‌وه\nپێشانگایه‌کی وێنه له ژێر ناوی ئه‌زموونه تاڵه‌کان، به هۆی دیارده‌ی ئالووده بوون به ماده هۆشبه‌ره‌کان له شاری سنه کرایه‌وه.\nبه ڕاپۆرتی ئاژانسی مێهر، ئێواره‌ی یه‌کشه‌مه پێشانگایه‌کی وێنه له ژێر ناوی ئه‌زموونه تاڵه‌کان، که ده‌ڕوانێته دیارده‌ی ئالووده بوون به ماده‌ی هۆشبه‌ر به هاوکاری ئیداره‌ی دژایه‌تی کردن له‌گه‌ڵ ماده هۆشبه‌ره‌کان و ئیداره‌ی فه‌رهه‌نگ و ئیڕشادی شاری سنه له گه‌له‌ری ئیڕشاد کرایه‌وه.\nله‌م پێشانگایه‌دا زنجیره‌یه‌ک له وێنه‌کانی فیروز ڕه‌زایی، وێنه‌گری کۆمه‌ڵایه‌تی کورد نمایش کراوه. له ڕێوڕه‌سمی کردنه‌وه‌ی ئه‌م پێشانگایه به‌ڕێوه‌به‌ری ئیداره‌ی گشتی فه‌رهه‌نگ و ئیڕشادی کوردستان و به‌رپرسی ئیداره‌ی دژایه‌تی کردنی ماده هۆشبه‌ره‌کان به‌شداریان کرد بوو.\nهونه‌رمه‌ند، فیروز ڕه‌زایی که ئێسته له ته‌مه‌نی ۳۹ ساڵه‌گی دایه پێنجه‌مین پێشانگای تاکه‌که‌سی خۆی له سنه به‌ڕێوه ده‌بات و کاره‌کانی زیاتر له ڕووی کۆمه‌ڵایه‌تیه‌وه گرنگی هه‌یه.\nئه‌و له ڕێوڕه‌سمی کردنه‌وه‌ی ئه‌م پێشانگایه وتی: له ساڵی ۷۴ی هه‌تاویه‌وه کاری وێنه‌گریم ده‌ست پێ کردووه و تاکوو ئێسته‌ش به شێوه‌یه‌کی پڕۆفشناڵ له‌م بواره‌دا ئیش ده‌که‌م.\nئه‌و زیادی کرد: تاکوو ئێسته‌ش ۵ پێشانگای تاکه‌که‌سی و ۹ پێشانگای گرووپیشم له ناوخۆ و ده‌ره‌وه‌ی وڵات به‌ڕێوه بردووه. وێنه‌کانیشم نیشانی ده‌دات که یه‌که‌مایه‌تی من کار کردن له سه‌ر خه‌ساره کۆمه‌ڵایه‌تییه‌کانه. هه‌ڵبه‌ت له ته‌نیشت ئه‌مه‌شدا من گرنگییه‌کی یه‌کجار زۆر به وێنه‌گری ناو سروشت ده‌ده‌م.\nشایانی باسه که له پێشانگای ئه‌زموونه تاڵه‌کان ۴۰ پارچه وێنه‌ی ۳۰*۴۰ به بابه‌تی ماده‌ی هۆشبه‌ره‌وه نمایش کراوه، هونه‌رمه‌ند ڕه‌زایی له‌مباره‌وه وتی: ئه‌م ۴۰ وێنه‌م له نێوان ساڵانی ۷۸ی هه‌تاویه‌وه تاکوو ۸۲ی هه‌تاوی گرتووه و کۆم کردوونه‌ته‌وه.\nشایانی باسه که ئه‌م پێشانگایه تاکوو حه‌وتی ڕه‌شه‌مێ له به‌یانیه‌وه تاکوو ئێواره له سنه کراوه‌یه.


عەلی حەمەسآڵح، ئەندامی فراکسیۆنی گۆڕان لە پەرلەمانی کوردستان لە نوسینێکدا بەناوی "ئەو ئافاتەی ناونرا ئابوری سەربەخۆ، چیرۆکی داڕوخانی ھەرێمێک" باس لە ڕووداوەکانی چەند ساڵی ڕابردووی هەرێم و دروستبوونی قەیرانی دارایی هەرێم دەکات و چەند نهێنییەکیش ئاشکرادەکات.\nدەقی نوسینەکەی عەلی حەمەساڵح:\n"ئەو ئافاتەی ناونرا ئابوری سەربەخۆ" چیرۆکی داڕوخانی ھەرێمێک\nتاوەکو کۆتایی ٢٠١٣ پشکی ھەرێمی کوردستان لە بودجەی عێراق لە بەغداوە دەھات! موچەی فەرمانبەرانی ھەرێمی کوردستان عێراق دەینارد، بەپێی بەڵگەنامەی وەزارەتی سامانە سروشتیەکان داھاتی نەوت تاوکو کۆتایی ٢٠١٣ بڕەکەی (٩ ملیارو ٧١٤ ملیۆن دۆلار) بوە! ...... بەڵگەنامەی یەکەم. ئەم پارانەش بەبێ چاودێری ھیچ دامەزراوەیەک لە بانکی کوردستانی ئەھلی دادەنرا!!\nلە مانگی ٢ی ٢٠١٤ ەوە عێراق ھەڕەشەی بڕینی پشکی ھەرێمی کوردستانی دەکرد بە بیانوی ئەوەی ھەرێم بەشێوەی سەربەخۆ بەبێ ڕاوێژ بە عێراق نەوت دەفرۆشێت! بۆیەچپشکی ھەرێم کەمکرایەوە بۆ ٥٠٠ ملیار دیناری مانگانەو دواتر بڕدرا؛ لە ھەمان مانگ کۆبونەوەیەک لە ھۆڵی پرۆتۆکۆڵی پەرلەمانی کوردستان ڕێکخرا، نێچرڤان بارزانی و قوباد تاڵەبانی و د.ئاشتی ھەورامی ئامادەبوون، منیش وەک نوێنەری گۆڕان بەشداربووم. کۆبونەوەکە ڕاوێژکاری بوو... لەوێ پرسیمان، ئێوە بەسەربەخۆ نەوت دەفرۆشن، ئەگەر عێراق پشکی ھەرێمی کوردستانی بڕی چی دەکەن؟\nد.ئاشتی لێکۆڵینەوەیەکی دەرھێنا، پێدەچوو چەند مانگێک بێت کاری لەسەر بکەن، وتی: لە کۆتایی ٢٠١٥ ەدا بەرھەمی ڕۆژانەی نەوت دەکەینە( یەک ملیۆن شەست ھەزار) بەرمیل لە ڕۆژێکدا، بەڵام ھەتاوەکو ئێستاش بەرھەمی نەوت نەگەشتوەتە نیوەی ئەو بڕە!! ....... بەڵگەنامەی دوەم! پێدەچوو ھەمان لێکۆڵینەوەش درابێتە کاک مسعود بارزانی و ئەویش پشتیوانی کردبن!\nئەم کارانەش لە ڕێگای کۆمپانیاکەی مورتەزاوە دەکرا Oil and gas management services group\nروسنەفتو ئافاتێکی دیکە\nبە ئامادەبوونی سەرۆكى حكومەتی هەرێمی کوردستان و جێگرى سەرۆكى حكومەتی هەرێم و وەزیرى سامانە سروشتییەكان، لە شارى سان بترسبورگی روسیا، رێككەوتنێك لە نێوان بەڕێوبەرى جێبەجێكارى کۆمپانیایی روسنەفت و وەزیرى سامانە سروشتییەكان واژوكرا.\nلە سێ بواردا روسنەفت رێككەوتنی لەگەڵ هەرێمى كوردستان کرد، كڕینی نەوت بەپارەى پێشوەخت بە نرخی کەمتر، راكێشانی بۆری غاز و کڕینی ٦٠٪ بۆری نەوت، وەبەرهێنان لە پێنج كێلگەى نەوتی هەرێم.\nروسنەفت، بڕى سێ ملیار دۆلارى داوە بەهەرێمى كوردستان لەبەرامبەر بۆری و نەوت و کاری داهاتوویدا.. ئەو بۆریە نەوتەی ھی حکومەتی ھەرێم خۆی بوو لە سنوری کوردستان ٦٠٪ بە ١.٨ یەک ملیارو هەشت سەد دۆلار فرۆشت بە ڕوسنەفت و ئێستا کرێچی ڕوسنەفتەو تەنیا پار ساڵ ٦٤٤ ملیۆن دۆلار کرێی بۆری دراوە بە کۆمپانیاکانی ڕەسنەفت و کار.... ئەم دۆسیە ھێندە لە قازانجی ڕوسنەفت بوو ، ئامادەبوو لەم پێناوەدا ٢٥٠ ملیۆن دۆلار بدات!!!\nساڵانە نزیکەی ١٦٠ ملیۆن دۆلار دەدرایە کۆمپانیای سکویرتی بەرپرسان..... ٣٠٪ کۆی داھاتی نەوتدرایە کۆمپانیاکانی بەرھەم ھێنانی نەوت!! ئەنجامی ئافاتی بەناو " ئابوری سەربەخۆ"\nبایدن کاندیدی خۆی بۆ وەزیری دەرەوە و چەند پۆستێک یەکلایی کردەوە\n2020.11.23 - 20:24\nچەند کەسێکى نەناسراو کەلوپەلى مزگەوتێک دەدزن\n2020.11.23 - 13:08\nچەند پرسیار و وەڵامێک دەربارەى کۆرۆنا لە پزیشکێکى کوردى دانیشتوى بەریتانیاوە\n2020.11.22 - 22:52\nبڕیارێک لە وەزارەتی دارایی هەرێمەوە بۆ سەرجەم موچەخۆران (بەڵگە)


Home›هەواڵ›جیهان›بەریتانیا لیستی گەشتوگوزاریی نێودەوڵەتیی نوێ کردەوە و چەند وڵاتێکی لە لیستی سور دەرهێنا\nوەزارەتی گەیاندنی بەریتانیا، لیستی گەشتیارانی گەشتە نێودەوڵەتییەکانی نوێ کردەوە، بەمەش چەند وڵاتێک کە پێشتر لە لیستی سوردا بوون، خراونەتە لیستی زەردەوە.\nبەگوێرەی لیستەکە هاووڵاتییانی بەریتانیا و ئەوانەی مۆڵەتی نیشتەجێبوونیان لەو وڵاتە هەیە و لە ئیمارات، قەتەر، هیندستان و بەحرێن-ەوە دەچنە بەریتانیا، خراونەتە لیستی زەردەوە لە کاتێکدا پێشتر لە لیستی سووردابوون، ئەم گەشتیارانە پێویستە لە کاتی گەڕانەوەیان لە هۆتێل خۆیان کەرەنتین بکەن.\nهەروەها ئەو هاووڵاتییانەی لە ئەڵمانیا، نەمسا، سلۆڤینیا، سلۆڤاکیا، لیتوانیا، رۆمانیا و نەرویج-ەوە دەچنە بەریتانیا، خراونەتە لیستی سەوزەوە، ئەم گەشتیارانە پێویست ناکات کەرەنتین بکرێن، تەنها پێویستە پێش هاتنیان و دوو رۆژ دوای گەیشتتنیان بە بەریتانیا، پشکنینی کۆرۆنا ئەنجام بدەن.\nلە لایەکی دیکەشەوە ئەو کەسانەی لە فەڕەنسا-وە دەچنە بەریتانیا و دوو دۆز ڤاکسینیان وەرگرتووە، هەروەها کەسانی خوار تەمەن 18 ساڵ کەرەنتین ناکرێن.\nهەریەکە لە وڵاتانی مەکسیک، جۆرجیا و تورکیا لە لیستی سووردا ماونەتەوە.\nلە رۆژی یەکشەممەوە کار بەم لیستە نوێیە دەکرێت و ئەو گەشتیارانەی لە وڵاتانی ناو لیستی سوورەوە دەچنە بەریتانیا پێویستە بۆ ماوەی 10 رۆژ لە یەکێک لە هۆتێلەکانی نزیک فڕۆکەخانە خۆیان کەرەنتین بکەن و کرێی مانەوەشیان لە ئەستۆی خۆیان دەبێت.\nبافڵ تاڵە‌بانی و قوباد تاڵەبانی لەگەڵ ژمارەیەک سە‌رۆك عەشیرەت و کەسایەتی کۆمەڵایەتی ...\nباوکێکی 48 ساڵ لەکاتی ڕزگارکردنی منداڵەکەی دەخنکێت\nخوشک و برا خنکاوەکانی داقووق دۆزرانەوە\n25 پەرلەمانتار لەسەر لێبڕینی مووچە راگەیەندراوێکیان بڵاوکردەوە


ئه‌مه‌ریکا له دژی داعش مه‌شق به هێزی تایبه‌تی عێراق ده‌کات\nکاربه‌ده‌سـتێـکی ویلایه‌ته یه‌کگرتووه‌کانی ئه‌مه‌ریکا گوتویه‌تی وڵاته‌که‌ی ده‌سـتده‌کاته‌وه به مه‌شق و ڕاهێنانی هێزی تایبه‌تی عێراقی له ئوردن، ئه‌مه‌ش وه‌ک هه‌وڵێـکی ئه‌مه‌ریکا بۆ زیادکردنی پـشـتیوانی خۆی له حکومه‌تی عێراقی له‌و شه‌ڕه‌ی له دژی کۆمه‌ڵه‌ی چه‌کداری ناسراو به ده‌وڵه‌تی ئیسلامی له عێراق و شـام (داعش) ده‌یکات.\nکاربه‌ده‌سـته‌که که داوای له ئاژانسی ده‌نگ‌وباسی ڕۆیته‌رز کردبوو ناوی ئاشـکرا نه‌که‌ن، ئاماژه‌ی به‌وه‌ش کردبوو ژماره‌یه‌ک که‌می ئه‌ندامانی هێزی تایبه‌تی ئه‌مه‌ریکایی به‌شـداری له مه‌شقه‌که‌دا ده‌که‌ن و بڕیاره له سه‌ره‌تای مانگی شه‌شه‌وه ده‌سـتپـێبکات.\nکاربه‌ده‌سـته‌که له درێژه‌ی لێـدوانه‌که‌یدا بۆ ڕۆیته‌رز گوتوشیه‌تی" داعش که له‌سه‌ر ڕێبازی ئه‌لقاعیده کارده‌کات و له عێراق و سوریا چالاکه دوژمنی ئێمه‌شه، بۆیه پشـتیوانی له عێراق ده‌که‌ین له‌م شه‌ڕه‌دا."


ئەگەر هەر بابەتێک لینکەکەی کاری نەکرد، ئەوا مانشێت و ڕۆژ و مانگی بڵاوکردنەوەیمان بۆ بنێرە تاکو چاکی بکەین\nبۆ خوێندنەوەی زۆرێک لەبابەتەکانی ئارشیفی کوردستان نێت، پێویستت بە فۆنتی Ali web هەیە لە کۆمپوتەرەکەتدا. بۆ داگرتنی ئەو فۆنتە کلیکی ئێرە بکە و فۆنتەکە دابەزێنە. پاشان ئنستاڵی بکە.\nقائمة المقالات في المجموعة ئارشیفی ساڵی ٢٠٠١\nمانگی حەوتی ٢٠٠١\t الزيارات: 177\nمانگی شەشی ٢٠٠١\t الزيارات: 176\nمانگی پێنجی ٢٠٠١\t الزيارات: 161\nمانگی چواری ٢٠٠١\t الزيارات: 159\nمانگی سێی ٢٠٠١\t الزيارات: 191


تیاچوونى گه‌لان له قورئان | ماڵپەری قورئانی پیرۆز\nقورئانى پیرۆز له چه‌نده‌هائایه‌تدا سه‌رنجمان ڕاده‌کێشێ بوَتیاچوونى گه‌لان له ئه‌نجامى خراپه‌کاریان و توَڵه‌ى خواوه بۆیان و ، داواشمان لێده‌کات که بگه‌ڕێین به زه‌ویدا تاوه‌کو سه‌ره‌نجامى ئه‌و گه‌لانه‌و پاشماوه‌کانیان ببینین ، تا ببێته په‌ندو وانه‌و هوشیارى دڵ و دوورکه‌وتنه‌وه له گوناهو تاوان ..هه‌روه‌ک ده‌فه‌رموێت :\n١-(اولم يسيروا فى الارض فينظرو كيف كان عاقبة الذين من قبلهم كانو اشد منهم قوة و اثارو الارض وعمروها اكثرمما عمروهاوجاء تهم رُسُلهم بالبينات ، فما كان الله ليظلمهم ولكن كانوا انفسهم يظلمون،ثم كان عاقبة الذين اساؤا السوأى ان كذبوا بايات الله وكانوا بها يستهزئون) (الروم 10)..\nواته:ئایا به زه‌ویدا نه‌گه‌ڕاون تا ته‌ماشابکه‌ن چیمان به‌سه‌ر ئه‌و نه‌ته‌وانه‌ى پێش ئه‌ماندا هێناوه ، له‌مان زوَر به‌هێزترو به ده‌سه‌ڵاتتربوون ، زه‌ویان ده‌کێڵاو ژێره‌و ژووریان ده‌کرد و ئاوه‌دانیان کردبۆوه زیاتر له‌مان ،پێغه‌مبه‌ره‌کانیشیان کاتێخۆى به‌ڵگه‌ى زۆرو ئاشکرایان بۆ هێنان ؟ به‌ڵام بێ سوود بوو ، زوَربه‌یان بڕوایان نه‌کرد،\nجا وه‌نه‌بێ خوا سته‌مى لێ کردبن ، به‌ڵکو\nهه‌ر خۆیان سته‌میان له خۆیان کرد .پاشان ئه‌و تیاچوونه سه‌رئه‌نجامى ئه‌وانه بوو که تاوان و گوناهیان کرد ،چونکه ئه‌وانه بڕوایان به ئایه‌ت و فه‌رمانه‌کانى خوا نه‌هێناو گاڵته‌یان پێکرد. .\n٢-( افلم يسيروا فى الارض فينظروا كيف كان عاقبة الذين من قبلهم ، دمر الله عليهم و للكافرين امثالها )(محمد 10)\nواته : ئایه ئه‌وه نه گه‌ڕاون به زه‌وىدا و سه‌رنج بده‌ن تا بزانن سه‌ره‌نجامى ئه‌و خه‌ڵکه ناله‌باره‌ى پێشیان چۆن بووه ؟؟ خواى به ده‌سه‌ڵات ماڵ و حاڵیانى به‌سه‌ردا ڕووخاندن ، جا بۆ هه‌موو بێ باوه‌ڕان سزاى ئاوا شتێکى چاوه‌ڕوان کراوه و،دره‌نگ بێ یان زوو دوو چاریان ده‌بێت .\n٣- قل سیروا فى الارچ فا نڤروا کیف کان عاقبه المکژبین (الانعام11) (قل سيروا في الارض فانظروا كيف كان عاقبة المجرمين) ¬(النمل 69)\nواته/پێیان بڵێ:بگه‌ڕێن به زه‌ویدا و سه‌یربکه‌ن سه‌ره‌نجامىتاوان باران و ئه‌وانه‌ى باوه‌ڕیان به به‌رنامه‌ىخوا نه‌کردووه چوَن بووه .\n٤-(ولما جاءت رُسلنا ابراهيم بالبُشرى قالوا :انا مُهلكوا اهل هذه القرية ان اهلها كانوا ظالمين ،قال ان فيها لوطا ، قالوا :نحن اعلم بمن فيها ، لننجينه و اهله الا امراته كانت من الغـابرين ، ولما ان جاءت رسـلنا لوطا سـئ بهم و ضاق بهم ذرعا وقالوا لا تخف ولا تحزن انا مُنَجُوك و أهلك الا امراتك كانت من الغابرين انا منزلون على اهل هذه القرية رجزا من السماء بما كانوا يفسقون ، ولقد تركنا منها آية بينة لقوم يعقلون )(العنكبوت35 )\nواته :جا کاتێک که فریشته‌کانمان گه‌یشتنه لاى ابراهیم و مژده‌ى هاتنه دنیاى ئیسحاقیان پێبه‌خشى ، وتیان : به ڕاستى ئێمه له ناو به‌رى خه‌ڵکى ئه‌م شاره‌ین ، چونکه بێگومان خه‌ڵکه‌که‌ى زۆر سته‌مکار بوون . ئیبراهیم وتى : ئاخر لوگ له‌وێیه ،فریشته‌کان وتیان :ئێمه چاکتر ده‌زانین کێى لێیه‌و کێىلێنیه ،دڵنیابه که ئه‌وو خاوو خێزانى ڕزگار ده‌که‌ین جگه له هاوسه‌ره‌که‌ى که له تیاچوان ده‌بن .. .\nجا کاتێک فریشته‌کان گه‌یشتنه لاى (لوط )،به هاتنیان زوَر دڵته‌نگ بوو ،نه‌یده‌زانى که فریشته‌ن و سه‌رى دنیاى لێهاته‌وه یه‌ک ، وتیان :مه‌ترسه‌و بێ خه‌م به ، ئه‌وانه ناتوانن ده‌ست درێژى بکه‌نه سه‌ر ئێمه ،ئێمه فریشته‌ین ،بێگومان ئێمه ڕزگارکه‌ری توَو خاووخێزانتین جگه له هاوسه‌ره‌که‌ت که له تیاچوانه .\nبه‌ڕاستى ئێمه دابه‌زێنه‌ری سزاو به‌ڵاى ئاسمانین به‌سه‌ر خه‌ڵکى ئه‌م شاره‌دا به هوَى ده‌رچون له‌فه‌رمانىخوا ،سوێند به خوا به‌ڕاستى سه‌ره‌نجام ئاسه‌وارێکى ئاشکرامان له شارى کاول و وێران به‌جێهێشت بوَ که‌سانێک که ژیرو هوَشمه‌ند بن.\n[والى مدين اخاهم شعيبا فقال يا قوم اعبدوا الله وارجوا اليوم الاخر ولا تعثوافى الارض مفسدين ،فكذبوه فاخذتهم الرجفة فاصبحوا فى دارهم جاثمين وعادا وثمودا ولقد تبين لكم من مساكينهم وزين لهم الشيطان اعمالهم فصدهم عن السبيل وكانوا مُستبصرين ](العنكبوت 38 )\nواته:هه‌روه‌ها شوعه‌یبمان ره‌وانه کرد بوَلاى براکانى له شارى مه‌دیه‌ن ،پێی وتن: ئه‌ى گه‌ل و هوَزم ته‌نها خوا بپه‌رستن ،به هیواى قیامه‌ت و ئاینده بژین وترسى ته‌نگانه‌ى ئه‌و ڕوَژه‌تان هه‌بێ ، گوناهوتاوان و خراپه له‌سه‌ر زه‌وىدا ئه‌نجام مه‌ده‌ن چونکه زه‌وى بێخاوه‌ن نىیه وژیانتان تا سه‌ر نى یه, له ئاکامدا خه‌ڵکه‌که بڕوایان پێنه‌کرد ، ئیتر بومه‌له‌رزه‌یه‌ک دووچاریان بوو،هه‌رهه‌موویان له ماڵه‌کانیاندا به‌چۆکدا هاتن ومردن و بوون به‌ژێرخاک وخۆڵه‌وه..\nهه‌روه‌ها (عاد)گه‌لى حه‌زره‌تى هودو (ثمود) گه‌لى حه‌زره‌تى صاڵحمان له‌ناوبرد که ئاشکرابوو بۆتان تیاچوونیان له شوێنه‌وارى کاولیانه‌وه ، شه‌یتانیش کرده‌وه‌ى خراپیانى بۆ ڕازاندبوونه‌وه ، له‌ڕێگه‌و ڕێبازى ڕاست ودروست وێڵى کردبوون له کاتێکدا ئه‌وان خاوه‌نى عه‌قڵ و بیرو هۆشیش بوون ..\n(وقارون وفرعون وهامان ولقد جاءهم موسى بالبينات فاستكبروا فى الارض وماكانواسابقين)( 39 العنكبوت)\n/واته :قارون وفیرعه‌ون و هامانیشمان له‌ناوبرد ،سوێند به‌خوا بێگومان موسا به‌ڵگه‌ى زوَرى بوَ هێنان ، که‌چىخوَیان زوَر به‌گه‌وره داناله زه‌ویدا ،سه‌ره‌نجام نه‌یانتوانى له سزاو توَڵه‌ى خوا خوَیان رزگار بکه‌ن ..\n[فكُلاً اخذنا بذنبه ،فمنهم من ارسلنا عليه حاصبا،ومنهم من اخذته الصيحة ومنهم مَن خسفنا به الارض ومنهم مَن اغرقنا،وما كان الله ليَظلمَهم ولكن كانوا انفسَهُم يظلمون] (العنكبوت/40 )\nواته /ئێمه هه‌ریه‌کێک یان هه‌رده‌سته‌یه‌ک له‌وانه‌مان به سزاى تاوانى خوَی گه‌یاند ، جاهه‌یانبوو به‌ردبارانمان کرد ،هه‌یانبووده‌نگ وسه‌داى به‌هێز له‌ناوى برد،هه‌یانبوو به‌ناخى زه‌ویدا بردمانه خواره‌وه ،هه‌شیان بوو نوقمى زه‌ویمان کرد،جا وه‌نه‌بێ خوا سته‌مى لێ کردبن ،به‌ڵکو خوَیان سته‌میان له‌خوَیان ده‌کرد..\n٥/ (افامن الذين مكروا السيئات ان يَخسِف الله بهم الارض او ياتيهم العذاب من حيث لا يشعرون او يأخُذهم فى تقلبهم فما هم بمعجزين ،او يأخُذهم على تخوف فان ربكم لرؤوف رحيم )(النحل 47 )\nواته:ئایا ئه‌وانه‌ى چه‌نده‌ها نه‌خشه‌وپلانىخراپیان کێشاوه دڵنیان له‌وه‌ى که خودا نایان با به‌ناخى زه‌وىدا ،یا خود له‌لایه‌که‌وه سزاو توَڵه‌یان بوَبێت که هه‌رهه‌ستى پێنه‌که‌ن ؟! یاخود له‌کاتىهاتووچوَو سه‌رگه‌رم بونیان به کاروباره‌وه له‌ناویان ببات ،ئه‌وانیش ده‌سه‌وسانکه‌رى خوانین ؟! یا خودپه‌روه‌رگار به‌توانایه له‌کاتى ترس وناخوَشىوبیمدا ،بیانگرێت و له‌ناویان به‌رێ،به‌ڵام موَڵه‌ت ده‌دات به‌ڵکو ڕووبکه‌نه ئیمان ،چونکه به‌ڕاستى په‌روه‌ردگارتان به‌سوَزو میهره‌بانه ...\n٦/(افامن اهل القرى ان يأتيهم بأسنا بياتا وهم نائمون ،اوأمن أهل القرى أن يأتيهم بأسنا ضُحى وهم يلعبون ،افأموا مكرَ الله فلا يأمن مكرَ الله الا القوم الخاسرون) ( الاعراف99) ،واته :ئایا خه‌ڵکى شاره‌کان له‌وه دڵنیان و ناترسن که توَڵه‌ى ئێمه بێت بوَیان له‌شه‌ودا له کاتێکدا ئه‌وان نوستوون ؟! ئایا خه‌ڵکى شاره‌کان دڵنیان وناترسن له‌وه‌ى که توَڵه‌ى ئێمه بێت بوَیان له چێشته‌نگاودا له کاتێکدا ئه‌وان سه‌رگه‌رمى یارى و گه‌مه‌ن ..\nئایا دڵنیا وبێباک بوون له‌نه‌خشه‌و پلانى خوا ،جا که‌س بێ باک نابێ له‌نه‌خشه‌و پلانى خوا جگه له گه‌لى خه‌ساره‌تمه‌ندان نه‌بێ...\n٧/[قل ارايتم ان اتاكم عذابه بياتا او نهارا ماذا يستعجلُ منه المجرمون ،اثُمَ اذاما وقع آمنتم به آلآن وقد كنتم به تستعجلون ](يونس/51).. واته :پێیان بڵێ :هه‌واڵم بده‌نێ، باشه ئه‌گه‌ر سزاوتوَڵه‌ى خوا له‌شه‌و یان له ڕوَژدا به‌روَکى گرتن ،تاوانباران به‌تاماى چین ؟ئاخوَ بوَچى په‌له ده‌که‌ن ؟!دواى ئه‌وه ئایا که قیامه‌ت ڕووىدا وبه‌رپابوو باوه‌ڕى پێ ده‌هێنن ؟!ئه‌وسا پێیان ده‌وترێ ! ئا ئێستا بڕواىپێده‌که‌ن ؟!خوَ به‌ڕاستى کاتىخوَى گاڵته‌تان پێده‌هات وپه‌له‌تان بوو بوَىو ده‌تان وت :کوا بوَنایه‌ت .. .\n٨/ [ولله غيب السماوات والارض،وما امرُ الساعة الا كلمحِ البصر اوهو اقرب ان الله على كل شىء قدير ](نحل/77 )واته :هه‌رچى نهێنىوشاراوه هه‌یه له ئاسمانه‌کان وزه‌وىدا هه‌ر بوَخوایه‌و، به‌رپابوونى قیامه‌ت پێش نایه‌ت وه‌ک چاو تروکاندنێک نه‌بێ یان له‌وه‌ش که‌متر ، به‌ڕاستى خوا ده‌سه‌ڵاتى به‌سه‌ر هه‌موو شتێکدا هه‌یه..\nله وتارێکى گوَڤارى نویزویکى ئه‌مریکى دا که باسى زانست و قیامه‌ت ده‌کات هاتووه که ده‌ڵێت:زانستى وشکى فیزیاو فه‌له‌ک و جیوَلوَجى هه‌رئه‌وه نیه خه‌فه‌تمان به‌نێ به ڵکو ئه‌وه‌نده پێشکه‌وتوون به به‌ڵگه‌وه ته‌حه‌دامان ده‌که‌ن که هیچ شتێک به قه‌ده‌ر قیامه‌ت نزیک نیه . (ل112 آيات الله المبصرة )